
Orice reproducere fără indicarea izvorului e oprită. 


Alteța Sa Principesa Maria. 


Poporul românesc a indurat de multeori 
prigonirile sorții, dar în clipe hotăritoare nu 
l-a uitat niciodată norocul. Un geniu bun 
l-a ocrotit şi l-a călăuzit de câte ori a stat 
la răspântii de drumuri în fața viitorului. O 
clipă dintre cele mai norocoase în istoria 
neamului nostru va rămâneă alegerea dina- 
stiei domnitoare. Regele Carol și Carmen 
Sylva sunt astăzi două nume, cari se pome- 
nesc cu multă cinste departe peste granițele 
Românismului. Regele Carol cu înțelepciunea 
şi energia lui, cu forța de vieață și hărnicia 
poporului nostru a creat în scurtă vreme din 
România o țară puternică și respectată. lar 
Regina, cu sufletul ei închinat frumosului, a 
cântat-o în povești şi în versuri. Coroana 
de oţel de pe fruntea bătrânului Rege Carol 
şi cununa de lauri de pe pletele arginţii ale 
poetei Carmen Sylva simbolizează energia 
şi poezia sufletului românesc. 

Dumnezeu a vrut ca şi moștenitorii co- 
roanei regale să poată continuă această no- 
rocoasă tradiție. Principele Ferdinand e cu- 
noscut ca un om al faptelor, iar principesa 
Maria e o artistă întru toate vrednică urmaşă 
a reginei Carmen Sylva. 

Alteța Sa Principesa Maria e o femeie 
frumoasă, așa de frumoasă cum numai în 
poveşti se poate spune. Muritorii ce o în- 
tâlnesc vara prin pădurile Peleșului se uită la 
ea, ca la o arătare din basme. Pare o zână 


trimisă de Dumnezeu spre binele și fericirea 
poporului de amândouă coastele Carpaţilor. 

A venit în România la vârsta de 17 ani. 
Părinţii, principele Alfred Ernest Albert, duce 
de Edinburg și Maria născ. Alexandrovna, 
sora ţarului Alexandru al III-lea, au trimis-o 
în îndepărtatul Orient, ştiind că aici trăeşte 
un popor vrednic de înrudiri împărătești. Din 
dinastiile celor trei împărăţii puternice, Ger- 
mania, Anglia și Rusia, s'a născut tânăra 
dinastie românească, ale cărei aspirații sunt 
aceleași ca și ale poporului românesc. 

Sufletul Alteţei Sale Principesei Maria e 
tot așa de minunat ca și chipul. E o artistă 
care pluteşte cu aceeaș siguranță pe aripile 
fantaziei, ca şi laureata Carmen Sylva. Pe 
Alteța Sa până acum o cunoșteam artistă 
numai în pictură. Ca protectoare a „Tinerimii 
artistice“ expuneă în fiecare an câteva pânze 
cu gingaşi crini, cari împodcbeau un colţ al 
expoziției. În numărul viitor vom reproduce 
unele din picturile Alteţii Sale, revenind în- 
trun articol special asupra lor. 

Dar ne-a surprins când am cetit că Al- 
teța Sa își încearcă puterile şi ca scriitoare. 
În limba țării Sale a început să publice po- 
vești. Una dintre ele „Crinul vieţii“ e tălmăcită 
şi în românește de doamna Elena Perticari- 
Davila. Scriitoarea se dovedeşte o artistă tot 
aşa de mare ca şi în pictură. În acest număr 
ne facem o deosebită plăcere a reproduce 

un fragment din povestea Alteţei Sale, din 
care cetitorii îşi pot face o idee despre va- 
loarea ei. 

Femeia frumoasă, înzestrată cu alese în- 
suşiri artistice are, însă, și o inimă de aur. 
Altruismul, pe care-l apoteozează în povești, 
îl ştie și trăi. Nu e în România instituție de 
binefacere de care Alteța Sa să nu se inte- 
reseze și să nu o sprijinească. lar în vremuri 

grele, cum a fost campania din vara trecută, 
e în fruntea doamnelor, cari întind nenoro- 
ciților mână de ajutor. 

Tronul pe care numele Carmen Sylva l-a 
făcut nemuritor, aşteaptă pe Alteța Sa Prin- 
cipesa Maria cu deplină încredere, ca pe o 
urmaşă vrednică de dânsul. 

Să ne închinăm şi noi acestei Domniţe a 
neamului românesc. 


= 


Crinul vieții 


poveste de Alteța Sa Regală Principesa Maria. 


— Fragment. —- 


De ce se întâmplă atunci, Corona nu-și 
dădù seamă niciodată... Văzduhul răsună de 
cântece voioase, o lumină de o frumuseţe 
neînchipuită se revărsă ca zori aurite asupra 
împrejurimii. Corona nu mai știă dacă se 
scufundă sau dacă se înalță, nu-şi mai simțiă 
trupul, nici apa rece, șerpii nu mai erau în- 
fiorători. 

Împrejuru-i se păreă că fluturau aripi albe, 
glasuri duioase se auzeau desmierdătoare ca 
acel al micuţei pasări cafenii, vrednica ei 
tovarășă; crezii, că cerul se deschisese pentru 
a o primi, și că intră în gura raiului. 

Cel dintâiu lucru, de care își dădii Dom- 
nița seama, fù că sta culcată pe aripile unor 
lebede albe, mari şi că în mâna-i ţineă crinul 
vieţii, la care acum puteă privi. 

Dinaintea-i, în mijlocul lacului, răsărise 
strălucitor un alt crin, așteptând cel dintâiu 
nenorocit, a cărui inimă credincioasă să fie 
însuflețită cu destulă vrednicie, pentru a 
puteă răzbi până la dânsul, jertfindu-se pentru 
mântuirea şi fericirea altora. 

Acum razele soarelui, strecurându-se pre- 
tutindeni, scăldau stâlpii şi bolțile, lespezile și 
apa tăului în lumină aurie, prefăcând locul în- 
spăimântător întrun lăcaş de toată frumusețea. 

Corona, tot culcată pe așternutul aripilor, 
albe, nu se sătură uitându-se la toate minu- 
năţiile, care o înconjurau şi la crinul, pe 
care-l culesese. Îl apropie de obraz ca să-l 
miroasă și deodată o nemărginită fericire îi 
umpli inima: rochia-i sdrențuită se prefăcii 


întrun vestmânt așa de frumos, de subțire, 
şi de nepipăit, încât l-ai fi crezut țesut numai 
din razele lunii, mai de mirare, păru-i bălaiu 
îi crescuse ca odinioară, leit pe umeri, lung 
și strălucitor, acoperind-o cu podoaba-i aurie, 
ca beteala de mireasă. 

Lebedele însă începură a se înălță şi Dom- 
nița se simţi ridicată pe aripile lor puter- 
nice, sburând ca întrun vis, fără nici o frică 
peste curţile, prin care trecuse cu atâta trudă, 
pentru a ajunge la crinul vieţii. Se uită de 
sus și nu le mai deosebiă decât prin feţele 
lor, căci acum păreau minunate, dar mă- 
runte jucării. 

Nu trecii mult și dădù de pădurea cea 
verde, care tăinuiă atâtea lucruri frumoase 
şi atâtea grozăvii, abiă zări la picioarele-i 
colibioara, adăpostul sărmanilor oameni, cari 
o găzduiseră cu atâta milostivenie și mult 
dori să se coboare până la dânşii, acum că 
le puteă vorbi şi mulțumi. Nu apucă să roage 
lebedele, căci ele se și lăsară lin pe pământ 
şi Corona se află ca odinioară dinaintea uşii, 
la care băti. 

Uşa o deschise Rollo, care se trase înapoi 
cu frică, când dădi cu ochii de dânsa. Dar 
Corona întinzând mâna zise: „nu vă temeți, 
lăsați-mă să intru și să vă mulţumesc că 
m'aţi adăpostit, când eram neputincioasă. 
Atunci aveam o cercetare de făcut și mă le- 
gasem să nu vorbesc, acum însă am dobândit 
ce vream, mă înapoiez la palatul părinţilor, 


care mă așteaptă“, — și le spuse numele ei. 
1* 

Dar bieții oameni erau aşa de răpiți de 
frumusețea Domniței, de strălucirea și de 
albeața crinului, încât fără cuvinte, crezând 
că e un înger venit din cer, îngenunchiară 
la picioarele-i, sărutându-i poalele rochiei. 

Lebedele, fără a mai aşteptà, începură a 
se înălță cu Domnița în văzduh sus, tot mai 
sus și bieţii oameni se uitară după dânsa, 
până ce n'o mai văzură. 

Atunci bătrânul zise: 
„Dumnezeu ne iubește, 
tată, că ne-a învrednicit 
să dăm ochii cu unul 

din îngerii lui“ și 
amândoi porniţi pe gân- 
duri, îşi luară securile 
și se îndreptară spre 
pădure. 

Sburară lebedele pe- 
ste munţi și peste văi, 
peste, lacul înghețat și 
pustiul arzător, peste 

pădurea fermecată, 
până ce se apropiară 
de mare, pe țărmul 
căreia Corona zări pe 
credinciosul Ino, care 
o aşteptă lângă barcă 
unde îl lăsase și care 
se hotărise să moară 
acolo, dacă stăpână-sa 
nu se va mai întoarce. 

Și iacă, deodată, Ino 
auzi croncănitul lebe- 
delor şi ridicând capul 
zări un noruleț alb, 
care se tot apropiă 
crescând, până ce văzi 
lebedele uriaşe, care pe o haină tivită duceau 
un trup fecioresc. Lebedele se lăsară încetişor 
spre pământ, până se opriră aproape de dânsul. 

Când lno recunoscii pe Domnița, o bucurie 
aşa de mare îi umplu inima, încât crezi că-și 
dă sufletul. Dinaintea ochilor îi apărù milo- 
stiva, iubita stăpână, dar cu o înfățișare, 
care-l opri în loc. 

Cât eră de schimbată!... Cu ochii-i mari 
şi întristaţi, cu faţa-i firavă, în rochia-i albă 
nepipăită, cu crinul în mână păreă o sfântă, 
ci nu o ființă omeneaşcă, 


Alteța Sa Principesa Maria, ca soră de caritate. 


Numai zâmbetul eră tot acelaș și tot cu 
glas dulce ca odinioară zise înaintând spre 
dânsul: „Tu wm'ai așteptat, Ino, și iacă, vezi 
m'am înapoiat, aducând vieaţă acelui, pentru 
care plecasem şi fericire gemenei, pe care 
atâta o iubesc! 

Domnul s'a milostivit cu mine, că de ma 
dus prin multe primejdii, toată greutatea 
drumului, frica şi oste- 
neala le-am lăsat acum 
în urma mea ca un vis; 
iar rochia asta albă, 
care nu ştiu când am 
fost îmbrăcând-o, e ca 
o mărturie a binecu- 
vântării sale. 

Haide, Ino, suflet cre- 
dincios, să ne reintoar- 
cem spre acei, care ne 
aşteaptă.“ 

Ino îi dădu în ge- 
nunchi, ascunzându-și 
capul în poalele rochiei, 
sărutându-i mânile şi 
cu vorbe fără şir, îi 
spuse toată grija ce i-o 
dusese și bucuria, care 
într'o clipă  ştersese 
acum toată amărăciu- 
nea trecutului. 

Pe când el vorbiă, 
Corona îi mângâiă bi- 
nişor capul plecat, mul- 
țumindu-i cu vorbe 
alinătoare, iar ochii-i 
căutau în depărtare cu 
atâta dor, încât zâmbe- 
tul îi pieri de pe buze 
și obrazu-i se întristă. 

Domnița se întoarse cătră lebede, le mul- 
țumi sărutându-le şi lebedele întinseră ca- 
petele, par'c'ar fi vrut să-i vorbească, apoi se 
ridicară în văzduh și se făcură nevăzute. 

Cu ajutorul lui Ino, Corona se urcă în barca, 
care se depărtă de țărm şi. începi să isto- 
risească tânărului, a cărui mână o ţineă în- 
trale sale, toate cele ce văzuse și făcuse 
de când plecase. În treacăt vorbi de groză- 
viile drumului, de spaima și de truda, ce le 
întimpinase; dar cu amănuntul povesti toate 

minunăţiile și frumusețile văzute. Valurile 
mării purtau barca cu repeziciune și Corona 
sta nemișcată privind în depărtare, pe când 
Ino la picioarele ei, nu o pierdeă din ochi, 
căutând să ghicească de ce cu toată frumu- 
sețea-i, nu mai aveă înfățișarea unei ființe 
de pe lumea asta. 

După ce mai treci, ca pe la apus de soare 
se ivi dinaintea ochilor, în strălucirea-i aurie, 
castelul Împăratului. Corona strigă de bu- 
curie; i se păreă că se depărtase de acasă 
de ani întregi, cu toate că nu trecuseră decât 
câteva zile de când orbește coborise în pripă 
scările de aur, lăsând în -urmă-i tot ce iubiă, 
ca să înceapă tăcuta şi primejdioasa-i pri- 
begire. Barca se opri şi Ino luând pe Corona 
în braţe, o cobori pe țărm. 

Inima bietei Domniţe eră sbuciumată și 
se sbăteă de atâtea gânduri, care îi cutreerau 
mintea. 

Oare Ilario mai trăiă? Ajunge-va la vreme 
ca să-l tămăduiască; ori se însănătoșise şi 
jertfa-i eră zadarnică? 

Singurele cuvinte, care-i izvoreau din inimă 
şi-i veneau pe buze, erau numai: mamă... 
mamă!... 

Cu crinul vieţii în mână urcă în pripă 
scările de aur și din doru-i adânc, cu jale, 
cu nădejde, cu frică şi iubire strigă mereu, 
mamă, mamă... 

Fără preget, fereasta dela iatacul Împără- 
tesei se deschise vraişte; glasul copilei do- 
rite străbătuse zidurile, și răzbise până la 
sufletul îngrijorat al mamei, care o aşteptă 
zi și noapte de când plecase. 

Mult li se părù că trece, până ce în sfârşit 
se ținură îmbrăţişate. Corona îşi răzămă capul 
pe umărul Împărătesei şi ca unui copilaș, i 
se părù că nici o durere nu o va mai puteă 
smulge din braţele ocrotitoare ale maică-si. 

Mamă, mai trăeşte? fură cele dintâiu cu- 
vinte pe care le rosti, ridicând spre Împă- 
răteasă obrazu-i umed de lacrămi. 

Da, sufletul meu, dar pe fiecare zi ce trece 
e mai slăbit; acum zace ca și mort cu ochii 
închişi, nici glasul Morei parcă nu-l mai 
aude şi sora-ta se topește de grija iubitului 
și de grija ta, draga mea, suflețelul meu. 
Fie numele Domnului binecuvântat, că te-ai 
întors iar la noi, 


E 


Aşa zicând Împărăteasa ridică cu mânile-i 
împreunate obrazul copilei iubite şi privi 
lung la dânsa, căutând să cetească în ochii-i 
aşa de frumoși... Inima-i se strânse, fața-i 
se întunecă; căci văzù schimbarea, pe care 
şi Ino o luase în seamă. 

Corona însă îi spuse că adusese crinul 
vieții și cerù să meargă fără a mai întârziă 
la odaia bolnavului. Urcând împreună scara, 
Corona se acăță de mâna maică-si, ne mai 
putând înaintă și Împărăteasa văzând cum 
i se împleticesc picioarele, se uită şi mai 
îngrijorată la dânsa, fără însă a o întrebă 
nimic. « . F E tu 

Domnița punând mână pe ivorul uşii, cu 
un zâmbet zise: „Mamă, lasă-mă să intru 
singură!... Împărăteasa făcii după cum doriă 
Corona și tăcută se dădii jos, unde ştirea 
despre sosirea Domniței se răspândise, um- 
plând toate inimile de bucurie. 

Când Corona intră în odaie, Mora recu- 
noscând pe sora sa sări în picioare şi i se 
aruncă în braţe, plângând amarnic; căci pe 
pat, în haina-i împărătească zăceă Ilario ca 
o stană de piatră. Cu trupu-i topit de boală, 
cu mânile-i nemișcate, cu obrazu-i frumos 
înconjurat de pletele-i arămii răspândite pe 
pernă, păreă fără de vieață şi genele-i lungi 
aruncau o umbră şi mai întunecoasă pe 
obrazu-i searbăd. 

Cât eră încă de frumos!... Corona simți 
iubirea-i cum îi cotropiă sufletul, copleşind 
întrânsa ori și ce altă simțire și mult îi fù 
teamă că nu se va puteă stăpâni, că se va 
plecă pe trupul fără de vieață pentru a-l îm- 
brățișă, rezemând măcar odată capu-i pe 
sânul, în care acum inima nu mai băteă. 

Nu, nu, șopti Mora, care-i ghici gândul, 
nu a murit, tot mai trăește, dar flacăra vieții 
abiă mai licăreşte într'ânsul — cea dintâiu 
adiere o va stinge. Sorioară, sorioară, gă- 
sit-ai cu ce să-l înviezi, ca să fie iar al 
meu? 

Când Mora zise „al meu“ un cuţit înjun- 
ghie inima Coronei; dar fără a mai pregetă 
se plecă spre pat, unde zăceă Făt-Frumos 
şi cu crinul vieții atinse uşurel fruntea, ochii, 
buzele şi inima bolnavului — şi cum îl atinse, 
o schimbare uimitoare se făcù într'ânsul. 
Obrajii-i ofiliți se rumeniră, trupu-i împie- 

trit se încălzi și deodată Ilario sărind în pi- 
cioare întrun strigăt de bucurie zise: „Mora“ 
şi luându-și iubita ’n braţe o strânse la piept, 
sărutându-i înfocat părul, ochii, buzele... 
Corona, pierdută în gânduri, se trase spre 
fereastră privind la marea lină... Cele din 


urmă raze ale soarelui îi înconjurară capul 
cu o cunună aurie, iar din crinul vieţii, pe 
pe care-l țineă încă n mână, foile se scu- 
turară una câte una, căzându-i la picioare 
ca fulgi mari de zăpadă. 


Trad. de Elena Perticari-Davila. 


= 


Cântec vechiu. 


Scântee domol pe creste 
Alba nopților cunună, 

De sub codri la Dervenuri 
Caravane trec și sună. 


Şi cum fug, în dungi cotite, 
Din fărtaţi începe unul, 

O cântare ce din veacuri 
l-o lăsă și lui străbunul: 


Cu mâhnire, lung în aer 
Ține-și ține trăgănarea, 

Dupăce și cai şi oameni 
Scăpătară de mult zarea; 


Ca treziţi apoi și munții 
Se întreabă cu mirare: 

„Cine tot îşi cântă păsul 
Nopțile pe calea mare?!“ 


M. Beza. 


== 


Sub specie aeternitatis ... 


O, suflete, tu-mi pari vulturul 
Smuls şi robit din larga fire: 
Prin grații îți zâmbește-azurul 
Chemându-te ’n nemărginire. 


Scoborîtor din veşnicie, 
În tine cerurile cern 
Îndepărtata nostalgie 

A infinitului etern. 


lar gândul tău în căutarea 
Obârşiei, fără de sațiu, 

Se varsă ’n timp ca resfirarea 
Unui parfum subtil în spaţiu. 


Uşor îl leagănă eterul 
Din veac în veac, din zare 'n zare, 
Tot mai spre sine-absoarbe cerul 
Fluidul lui fără hotare. 


Ţi-adoarme chinurile 'n rană 
Și te mângăie-albastrul cer 
Să 'nduri durerea pământeană, 
Cerescule prizonier. 


Dar când ghirlandele de astre, 
Aprinse 'n goluri de repaos, 
Le-or prăbuşi pe toate "n haos 
Profetizatele dezastre, 


Și-or stinge ultimul luceafăr 
În spulberate sumedenii, — 
Tu vei pluti măreț și teafăr 
Peste milenii de milenii. 


Nichitor Crainic, 


= 

Când începe istoria noastră politică ? 
În numărul 3 al „Transilvaniei“ a apărut daritatea, ce s'a manifestat atunci între 


o notiță privitoare la hotărîrea comitetului 
naţional de a publică o broșură despre istoria 
luptelor noastre politice. Este adevărat ceeace 
se spune în partea din urmă a acelei notițe, 
că subsemnatul nu a fost de față la ședința 
comitetului. Poate să fie verosimilă și afir- 
mațiunea, că „hotărîrea s'a luat de laici în 
această materie“. Propunerea din care a re- 
zultat această hotărire, știu însă că a fost 
făcută de un om, care nu poate fi considerat 
tocmai ca „laic“ în materie de istoriografie 
românească, fiindcă în tinerețele sale, înainte 
de a se dedică cu totul pedagogiei teoretice 
și practice, s'a îndeletnicit, cu bună ispravă, 
câtva timp cu cercetări istorice („Limba 
nouălor cărţi bisericești“, Istoria ziaristicei 
bisericești la Români ș. a.) 

DI Dr. Onisifor Ghibu ştiind, că domnia 
împăratului Iosif II deschide epocă nouă în 
istoria tuturor popoarelor din monarhia habs- 
burgică și în deosebi în istoria Românilor, 
cărora imediat la începutul domniei sale a 
ținut să le asigure libertatea vieţii religioase, 
dacă nu şi a celei politice, — din acest motiv 
s'a simțit îndemnat a propune, ca lucrarea 
proiectată să înceapă cu anul 1780 și să fie 
continuată într'o expunere sumară, dar pe 
înţelesul tuturor, până în zilele noastre. 

În notiţa citată se afirmă însă, că „luptele 
noastre politice se încep la 7790 și nu la 
1780.“ 

Negreșit, că este greu să fixezi în mod 
tocmai așa hotărit anul, în care se încep 
luptele politice ale unui popor, căci istoria, 
fie politică, bisericească sau culturală este 
ca un fluviu puternic, în care nici o undă nu 
stă izolată de fluctuaţia generală a întregului. 
După cum n’ar fi corect a spune, că istoria 
noastră politică începe numai la 1780, cu 
atât mai puţin admisibil ni se pare a fixă 
acest început la 1790. Fără domnia lui Iosif I, 
care prin dispoziţiile sale absolutistice a 
contribuit în mod însemnat la progresul cul- 
tural și politic al Românilor ardeleni, anevoe 
s'ar fi pornit în anii, 1790—1792 acea acţiune 
politică frumoasă și impunătoare prin soli- 


frații de acelaș sânge, cari aproape de un 
secol fuseseră însă rău certați și învrăj- 
biţi din cauza divergenţelor confesionale, 
aruncate — cum ziceă Petru Maior — de 
o „meteahnă străină“ în sufletul poporului 
nostru. 

Tendinţa practică imediată a acestor lupte 
a fost să nu lase a se pierde înlesnirile, pe 
cari le dobândiseră Românii dela 1780—1790 
și cărora edictul restituțional din 28 lanuarie 
1790 și domnia lui Leopold II amenință în 
mare parte a le pune iarăş stavilă după cum 
le-a și pus pe durată de jumătate secol. 

Faptul, că cei doi episcopi, în vasta și bine 
documentata lor petiție din 30 Martie 1792, 
postulatul privitor la acordarea drepturilor 
politice pe seama țăranilor români, fără de- 
osebire de religie, şi-l întemeiază pe punctul 
3 al diplomei leopoldine din 1701, dovedește 
că ei în mod conștient au încercat să în- 
copcie acțiunea lor politică dela sfârșitul 
secolului al XVIII-lea cu altă acțiune politică- 
religioasă dela sfârşitul veacului al XVII-lea. 
Deci încercări și lupte politice au fost și 
cele din 1698 și 1700, din cari a rezultat 
unirea unei părți a Românilor cu biserica 
apuseană. Adevărat, că există o deosebire 
foarte mare între acțiunea politică-religioasă 
dela 1698 — 1700 şi între cea dela 1790—1792: 
pe când cea dintâi a provocat dismembrarea 
Românilor ardeleni în două tabere potriv- 
nice, cari s'au sfășiat una pe alta decenii 
dearândul, cea din urmă trebuie considerată 
ca o încercare de aplanare a divergenţelor 
confesionale şi ca o manifestare a sentimen- 
tului naţional conștient și mai puternic decât 
separatismul confesional. 

Acelaș argument al diplomei din 1701 îl 
aduceă și episcopul Inochentie Micu în pe- 
tițiile sale, când cereă, ca națiunea română 
să fie primită ca a patra naţiune alături 
de celelalte 3 naţiuni privilegiate ale consti- 
tuţiei ardelene). O deosebire există însă și 
în felul, cum formulase Inochentie acest po- 

1) Dr. A. Bunea: „Episcopul loan Inocenţiu 
Klein“ pg 69 şi 75-86. 

stulat și cum l-au prezentat la 1791—1792 
Gherasim Adamovici și loan Bob. Pe când 
acești doi din urmă cereau drepturi pentru 
toți Românii ardeleni, fără deosebire de 
confesiune, cel dintâi luptă mai mult pentru 
„acest popor devenit acum catolic“, după 
cum se vede din replica dânsului privitoare 
la opinia dată de cancelaria aulică transil- 
vană asupra singuraticelor puncte din peti- 
tiile episcopului. 

Când, la 1900, Academia Română a decis 
să publice concurs pentru o lucrare istorică 
despre „Poporul român din Ungaria și Tran- 
silvania dela începutul secolului XVIII în- 
coace, în punctul 2 din condiţiile acelui con- 
curs a cerut, ca scrierea să cuprindă și „miş- 
cările etnice, politice şi sociale ale Ro- 
mânilor din Ungaria şi Transilvania înainte 
şi după reformele lui losif II.“ lată deci, că 
şi iluștrii învățați din Academia Română, 
cari nu pot fi consideraţi ca „laici“ în ma- 
terie de istorie, consideră reformele lui Iosif Il 
drept epocale în vieața poporului nostru şi 
sunt de credință, că istoria politică a Româ- 
nilor ardeleni nu începe la 1790, nici la 1780, 
ci mai înainte. 

Considerând politica în sensul de activi- 
tate conștientă pentru conservarea națională 
a poporului nostru pe teren bisericesc, cul- 
tural și economic, cred că într'o istorie po- 
litică a Românilor ardeleni nu pot fi trecute 
cu vederea luptele și străduințele necurmate 
din cursul epocei calvine, cari deși au în 
cele mai multe cazuri înfățișare mai mult 
bisericească sau exclusiv bisericească, în 
esență au fost totuș acțiuni politice. Aler- 
garea şi stăruința vlădicilor noştri, cu pri- 
lejul fiecărei schimbări de tron, pe lângă 
noul principe ardelean pentru confirmarea nu 
numai a decretului lor vlădicesc, ci și a pri- 
vilegiilor acordate la diferite prilejuri bise- 
ricii noastre, — felul, cum au ştiut ei apără 
credința străbună, deși erau atât de încătu- 
şați prin condiţiile umilitoare ce li se im- 
puneau cu prilejul suirii în scaun, — încer- 
cările lor, încununate uneori de rezultate, de 
a cumpără moșii pentiu asigurarea existenții 
materiale a bisericii, cum a făcut Dosofteiu 
în prima jumătate a secolului al XVII-lea și 
Varlaam cătră sfârşitul aceluiaș secol — cu- 


rentul de cultură și simţire națională pornit 
din Ardeal și propagat prin zeloasa activi- 
tate de tipărire a cărţilor bisericești în limba 
română, licăririle de conștiință și unitate 
naţională, pe cari le găsim mai ales în pre- 
fețele tipăriturilor din secolul al XVII-lea, 
sunt tot atâtea dovezi, că despre o activitate 
conștientă pentru conservarea națională a 
poporului nostru prin biserică, unica lui pa- 
văză în vârtejul atâtor primejdii, poate fi 
vorba în istoria Românilor din cursul epocei 
calvine. 

Ni s'a păstrat chiar o dovadă scrisă din 
partea unui mare ierarh, care se gândiă în 
secolul al XVII-lea la o acţiune de solida- 
ritate ortodoxă a tuturor popoarelor creştine 
din răsărit contra „procletului de Turc“, 
deci la o acțiune de politică externă, 
internațională, cum s'ar zice azi. În seri- 
soarea sa din 1 lunie 1668 spune Mitro- 
politul Sava Brancovici, că „în aceste părți 
se află mare mulțime de creștini ortodocși, 
Sârbi, Bulgari, Români, toţi sunt gata și 
aşteaptă să atace din oarecare parte creş- 
tinii pe procletul de Turc; fiind în mare 
lipsă, nevoie și strâmtoare toți ar alcătui, cu 
voia lui Dumnezeu, o oaste.“ 1!) Dar aceasta 
e un caz izolat. 

Ca notă generală a istoriei noastre din 
veacul al XVII-lea rămâne însă acea fru- 
moasă și trainică legătură, ce se înjghebase 
pe teren bisericesc între Românii ardeleni 
și între cei din principate încă în cursul 
veacului XVI spre a-și primi la 20 Maiu 1595, 
prin tratatul încheiat între Mihaiu Viteazul 
şi Sigismund Báthory, confirmarea aceasta: 
„toate bisericile româneşti din țara Măriei 
Sale lui Sigismund Craiul vor fi sub jude- 
cata şi despusul (sub jurisdictione vel dis- 
positione) Mitropolitului din Târgovişte, după 
dreptul bisericesc şi orânduiala țerii aceleia.“ °) 
Unitatea naţională, pe care Mihaiu o reali- 
zase o clipă şi pe teren politic, după ce 
s'a prăbuşit atât de dureros de repede aci, 
a rămas să dăinuiască un secol întreg pe 


1) Dr. S. Dragomir: „Relațiile bis. rom. cu Rusia 
în veacul al XVII-lea, pag. 39. 

3) N. lorga: „Ștefan cel Mare şi Mihaiu Viteazul 
ca întemeietori ai bisericii Românilor din Ardeal“, 


pag. 34. 

teren bisericesc. Graţie acestei împrejurări 
a putut aveă biserica românească din Ardeal 
ierarhi veniți din principatele române sau 
duși dela noi acolo spre a-și face ucenicia 
călugărească în mănăstiri vestite și a se în- 
toarce înapoi ca luptători și apărători bine 
înarmaţi ai credinței străbune. Numai așa a 
fost cu putință, ca principii munteni și mol- 
doveni să aibă o înrîurire atât de hotăritoare 
la alegerea și întărirea mitropoliţilor români 
ardeleni, încât față de candidații susținuți de 
ei să cadă câte un candidat susținut de stă- 
pânirea ungurească și calvinească ardeleană. 
Îngrijirea unor principi, ca Șerban Cantacu- 
zino şi Constantin Brâncoveanu pentru tre- 
buințele, de ordin sufletesc și imaterial, ale 
Românilor ardeleni eră atât de părintească 
şi neadormită, încât adeseori cetind frumoa- 
sele lor scrisori privitoare la soarta mitro- 
poliei sau a singuraticelor fețe bisericești 
din Ardeal, rămâi cu impresia, că în gândul 
acestor slăviți voievozi trăiă atât de vie și 
de puternică conştiinţa unității naţionale, în- 
truchipate prin biserica ortodoxă, încât ui- 
tând că între Ardeal și Țara Românească 
stau țintuite anume granițţi, ei priveghiau 
soarta Românilor ardeleni cu aceeaș dragoste 
și cu acelaş simț de datorinţă creștinească 
și naţională, ca și pe a supușilor de sub 
imediata lor stăpânire. 

Că spre această îngrijire părintească a vo- 
ievozilor români se îndreptau dorințele mul- 
tora din Ardeal, poate ale poporului întreg, 
în lipsă de alte documente, s'ar puteă do- 
vedi prin următoarele versuri dintr'o poezie 
poporală, care învederează o stare de con- 
Știință naţională atât de trează încă la în- 
ceputul secolului XVII. 

Când a trecut Radu Vodă Șerban, urmaşul 
lui Mihaiu Viteazul, la 1603 în Ardeal biruind 
oștirea lui Moise Székely, cântecul vechiu 
ne spune, că „un cioban, ce păzeă oile pe 
muntele Pietricea, deasupra Branului, unde 
oștile româneşti poposiseră, arată Domnului 
plângere și îndemn: 

Aoleo, Măria Ta, 

Ce potop în ţara mea: 
Ungurii ne năcăjesc, 
Turcii vitele răpesc 


Tătarii ne jefuesc 
Vai de neamul românesc! 

Hai Doamne, Măria Ta, 

Ştiu ascunsă cărarea 

Printre stânci strâmtă vâlcea, 
Să nu simță pasărea, 

Te tulesc în Țara mea — 

Hai Doamne, s'o stăpâneşti 

De păgâni s'o izbăveşti...“1) 


Deci la întrebarea pusă în fruntea acestui 
articol nu se poate răspunde nici cu anul 
1780, nici cu 1790. Ci răspunsul cel mai po- 
trivit şi mai în conformitate cu desvoltarea 
vieții noastre istorice ni se pare aceasta: 
Istoria noastră politică începe din momentul 
în care se ivesc la Românii ardeleni cele 
dintâi semne și dovezi istorice despre ma- 
nifestarea conştiinţei de unitate națională și 
cele dintâi încercări spre întruparea acesteia 
în orice formă şi cu ajutorul oricărei insti- 
tuţiuni organizate. 

Deoarece în și prin biserică am avut, cum 
avem şi astăzi, aproape singura instituţiune 
organizată astfel, ca la adăpostul ei să se 
poată desvoltă vieaţa istorică a întreg nea- 
mului nostru, e firesc că începutul istoriei 
politice a Românilor ardeleni coincide cu 
organizarea lor bisericească, desăvârşită la 
sfârșitul secolului XVI în forma unităţii na- 
ționale sub raportul vieţii religioase și cul- 
turale. 

Altfel, dacă am vrea să fim prea forma- 
liști și am consideră chestiunea aceasta numai 
din punctul de vedere al organizării politice 
în felul, cum am dori s'o avem astăzi, deși 
în realitate n'o avem decât doar pe hârtie, 
începutul istoriei noastre politice ar lunecă 
mult dincoace de anul 1790, deoarece este 
ştiut, că nici lupta politică din acel timp n'a 
fost purtată în numele unei grupări sau or- 
ganizări politice experimentate și recunos- 
cute, ci în numele unui popor asuprit, abiă 
tolerat și neadmis între ceice s'au obișnuit 
din vechime a monopoliză pentru sine dreptul 
de a hotărî de soarta acestei țări și a po- 
poarelor ei atât de deosebite ca fire, ca tra- 
diţii istorice, ca năzuinţe şi aspirații... 

Fiind și astăzi caracteristica de căpetenie 
a politicei noastre mai mult o luptă cuiturală 
pentru apărarea și desvoltarea așezămintelor 


1) Cf. „Convorbiri Literare“ din 1913 Nr. 11 
pag. 1106, citat după G. D. Teodorescu pag. 478—9: 


„Radu Şerban Basarab“. m 

bisericești-școlare moştenite dela înaintașii 
noștri şi fiind politica naţională o manifestare 
a energiei sufleteşti în aceeaș măsură ca și 
cultura naţională, se poate spune, că înce- 
putul vieţii noastre politice coincide cu înce- 
putul culturei noastre naționale. Căci — după 
cum a spus d-l N. lorga în discursul rostit la 
monumentul lui Kogălniceanu în laşi (1911) — 
„Sub numele de cultură şi politică se 


Niu! 9, 1914. 


cuprind numai manifestări cu înfăţişare de- 
osebită a aceleiaș puteri, o energie na- 
țională o elementară putere sufletească, 
ridicându-se cătră neatârnare în stat, 
cătră originalitate în cultură, cătră o 
deplină dreptate în societate, cătră o 
unitate tot mai desăvârșită, tot mai 
deplină în împărăția taptelor, ca și 
în împărăţia gândurilor“. 


Dr. |. Lupaș. 


= 


Cântarea lebedei. 


Cântarea lebedei și-o floare 
Cea de pe urmă din Brumar, 
Nu cer vieață, nu cer soare 
Căci sunt trecute când răsar. 


În clipă binecuvântată 

Le-a înviat un tainic dor, 
Amurgul vremei le-a fost tată 
Și toamna firei maica lor. 


Tu nu întrebă de mă doare, 

Nu 'ntreb nici eu — o rup și-o cânt... 
Chemarea lebedei și-o floare 

Albă şi ea — a tale sânt. 


Maria Cunţan. 


(= 


Poetul. 


De mic, o tată, mai crescut în dorul 
De-a tălmăci a firii largă carte, 
Mi-ai revărsat în inimă fiorul 
Câmpiilor desțelenite 'n Marte. 


M'ai dus în fața zărilor deschise 
Și soarelui i-am îndurat arsura; 
În sufletu-mi buchetele de vise 

Au înflorit când înfloreă răsura. 


Când tu arai, c'un tril de doină 'm gură, 
Sub arcul cerurilor unduiate, 
Am învăţat a versului măsură 
Din simetria brazdelor arate. 


Lui Î. U. Soricu. 


Din felul cum se 'nalță ciocârlia 
Am învățat aprinsele avânturi, 

Și ritmul, care naşte armonia, 

Din legănarea grânelor în vânturi... 


Tu scrii și-acum cu plugul, primăvara, 

A ţarinii mănoasă poezie; 

Eu grea, dar dulce, mi-am primit povara 
Să cadențez divina-i măreție. 

Și 'n vis, când noaptea îşi resfiră n slavă 
Luciosul păr gătit cu flori de aur, 


Prielnicele zâne din dumbravă 
Mi-aduc zâmbind ghirlande verzi de laur. 


Nichifor Crainic. 


=] 

Al. Tzigara-Samurcaş. 


La cursurile „Asociaţiunii“, publicul din 
Sibiiu a avut ocazia să cunoască şi să audă 
pe unul dintre 
cei mai 
stinși confe- 
rențiari din 
România, pe 
d-l Al. Tzi- 
gara - Samur- 
caș, profesor 
suplinitor de 
istoria artelor 
la Universi- 
tatea din Bu- 
cureşti, direc- 
torul Muzeu- 
lui de etno- 
grafie şi artă 
națională și 

directorul 

Bibliotecii 
„Fundaţiunea 
Carol I.“ 

D-I Tzigara- 
Samurcaş a 
umblat ade- 
seori pe la 
noi, ca să a- 
dune obiecte 
pentru Mu- 
zeul ce-l con- 
duce şi ca să 
studieze etno- 
grafia popo- 
rului nostru 
din Ungaria. 
La Lugoj a 
ținut mai anii 
trecuți și o 
conferință din domeniul artei poporale. Cu 
toate aceste activitatea d-sale bogată nu e 
în destul cunoscută la noi. Deaceea ne-am 
și hotărît să vorbim în acest număr despre 
domnia sa.!) 

1) Informaţiile le culegem din Expunere de tit- 


luri și lucrări, prezentată Universităţii din Bucu- 
reşti, 


Studiile speciale de istoria artei şi de ar- 
heologie le-a început în 1891 la Universitatea 
din București, 
sub direcţia 
lui A. Odo- 
bescu. În 1892 

a fost numit 

custode pre- 

parator al 

Muzeului de 

antichități din 

București, iar 

în 1913 a fost 

trimis în străi- 
nătate pentru 
studiul artei 
și speciali- 
zarea în par- 

tea tehnică a 

lucrărilor mu- 

zeografice. A 

studiat la 

Miinchen și la 

Berlin. Doc- 

toratul, 
magna cum 
laude, l-a tre- 

cut în 

11 Martie1896 

la Universi- 
-Z tatea din 

München. 

Pentru com- 
pletarea cu- 
noştințelor a 
ascultat cur- 
surile de is- 
toria artelor 
la Ecole des 
Beaux-Arts din Paris, unde a lucrat și în 
Muzee. 

Întorcându-se în ţară, a fost însărcinat, în 
Martie 1899, cu cursul de istoria artelor și 
estetică la școala de arte frumoase din Bu- 
cureşti, iar în 1901 a fost numit titular la 
această catedră pe care o ocupă și astăzi. 
În 1906 a fost numit director al Muzeului 

de etnografie și de artă națională, pe care 
l-a reorganizat și a făcut din el o adevărată 
instituţie naţională. Bogatele colecții din Mu- 
zeu se datoresc hărniciei d-lui Tzigara- -Sa- 
murcaș. În 1912 s'a pus tot la insistența 
d-sale temelia unei clădiri noui pentru Mu- 
zeul etnografic, care în curând va fi termi- 
nată și care va adăposti pentru primaoară 
arta poporului nostru în mod demn și in- 
structiv. Crearea acestui Muzeu este poate 
meritul cel mai mare al d-lui Tzigara- 
Samurcaș. 

În 1908 a fost însărcinat ca director al 
Muzeului Aman să reorganizeze și să insta- 
leze această colecție. După terminarea lu- 
crărilor, a publicat un catalog ştiințificește 
alcătuit şi muzeul a fost deschis pentru pu- 
blic. Astăzi este una din comorile de artă 
ale Bucureștiului. 

D-l Tzigara-Samurcaş nu a muncit pentru 
arta națională numai în ţară, ci și în străi- 
nătate. A luat parte activă, ca reprezentant 
al României, la congresul internațional de 
artă publică din Liăge (1905), la congresul 
pentru conservarea monumentelor istorice din 
Braunschweig (1906), unde a făcut şi o co- 
municare asupra monumentelor din România, 
la al 8-lea congres internațional de istoria 
artei și la congresul directorilor de muzee 
(1907). 

La expozițiile internaţionale de artă din 
Berlin, Roma (1911) şi Miinchen (1913) a 
aranjat secţiunile româneşti, făcând cunos- 
cute pentru primaoară în străinătate crea- 
țiunile artistice ale poporului nostru. La toate 
expoziţiile a obținut succese, cari au fost 
remarcate în presa străină și în dările de 
seamă oficiale. 

Pentru răspândirea cunoștințelor asupra 
artei a ținut numeroase conferinţe în țară și 
în străinătate. Dintre aceste din urmă amintim 
conferințele asupra artei româneşti, ținute în 
Kunstgewerbemuseum din Berlin şi Viena. 

D-l Tzigara-Samurcaș a desfășurat o ac- 
tivitate tot așa de bogată și pentru îmbogă- 
țirea literaturii despre istoria artelor. E de- 
stul să cităm titlurile lucrărilor d-sale: 

1. Arta în România I. Studii critice. Bu- 
curești, 1909, 225 pag. cu numeroase ilustra- 
țiuni, 


2. Catalogul Muzeului Aman. Bucureşti, 
1908, 89 pag. cu numeroase ilustrațiuni. 

3. Ce se înțelege prin arheologia de azi. 
București, 1908, 1 br. de 23 pag. 

4. Biserica din Filipeştii de Pădure, în co- 
laborare cu G. Balș şi N. Ghika. București, 
1908, 47 pag. cu ilustrațiuni. 

5. Denkmalpflege in Românien, Sonder- 
abdruck aus den Verhandlungen des siebenten 
Tag für Denkmalpflege. Karlsruhe, 1906, 11 pag. 

6. Artă publică Bucureşti, 1906, 24 pag. 

7. Muzeul neamului românesc. Bucureşti, 
1909. 

8. Discuţiuni în jurul arheologiei. Bucureşti, 
1910. 

9. Rumänische Volkskunst. Bucureşti, 1910. 

10. Casa românească dela Roma. Bucureşti, 
1911. 

11. Sonderausstellunge Rumäniens. Berlin, 
1912. 

12. Istoria artei şi însemnătatea ei. 
rești, 1912. 

13. Muzeul național din București. Bucureşti, 
1912. 

14. Biserica episcopală din Curtea de Argeș. 
București, 1913. 

Pe lângă aceste lucrări, a publicat articole 
de biografie și critică artistică asupra arti- 
ştilor români în „Allgemeines Lexikon der 
bildenden Künstler. Leipzig, 1907 şi alte ar- 
ticole şi cronici asupra artei românești în 
revistele din România și mai cu seamă în 
„Convorbiri literare“. 

D-l Tzigara-Samurcaş eră deci cel mai 
chemat să vorbească despre „Istoria artei 
româneşti în ultimii cincizeci de ani“ la cursu- 
rile Asociaţiunii. Resumatul conferinței e 
următorul: 

În întroducerea sa conferențiarul arată că, 
în mod firesc, organizatorul acestor cursuri 
a lăsat la urmă conferința asupra artei ro- 
mânești din ultimii 50 ani, căci printr'ânsa 
mai clar și mai obiectiv se va puteă da 
oglinda acestor vremuri. Întradevăr istoria 
artei lucrând cu documentele originale ale 
epocelor respective este mai veridică, mai 
imediată decât istoria, care ne dă interpre- 
tarea unor fapte, pe care nu le cunoaștem 
decât tot prin relaţii, uneori de-a doua sau 
a treia mână, Prin documentele artistice ce 

le-a arătat, s'a dat întradevăr o bucată din 
vieața și aspectul epocei ce se trată. Și ase- 
menea opere de artă mai au avantagiul de 
a vorbi o limbă pricepută de toţi aceia cari 
au ochi să vadă, fără a fi nevoe de vreun 
interpret ca la operile literare din alte limbi, 
ca acea pe care o vorbim. 

După documentarea superiorității istoriei 
artei, conferenţiarul trece la istoricul desvol- 
tării ei în ultimii 50 ani. 

Când zicem desvoltare afirmăm chiar exi- 
stența artei înainte de această epocă. Și în- 
tradevăr am avut în trecut o artă foarte 
frumoasă și cu un caracter propriu, pe care 
din nefericire prefacerile moderne au pus-o 
în umbră, dându-o chiar uitării. 

Eră natural că în epoca de prefacere a 
neamului românesc, aspirând la vieața mo- 
dernă, și arta să fie supusă unor schimbări. 
Din nefericire în domeniul artistic prefacerea 
s'a făcut în detrimentul celei existente: nu 
s'a ținut seamă de tradiție. Odată cu pără- 
sirea scrierii cirilice am vrut să dăm și ma- 
nifestărilor artei o haină nouă. Pornind din 
intențiuni foarte laudabile, încercările au fost 
însă funeste desvoltării artei românești. Tipu- 
rile de-abia stabilite în urma unei foarte lente 
desvoltări au fost desconsiderate. Efortul lung 
şi laudabil al generaţiilor trecute de a îmbină 
din diferitele curente de artă un stil propriu 
cerințelor şi spiritului nostru a fost părăsit 
tocmai când a dat roadele cele mai frumoase. 
Astfel, în architectură, după minunata mănă- 
stire a Horezului avem acele hibride restau- 
rări ale mănăstirilor Bistriţa, Tismana și Ar- 
nota, care sunt îmbrăcate de meșteri străini în 
haina internațională a unui stil gotic cu totul 
bastard. 

Casele particulare, cu aspectul lor atât de 
plăcut și corăspunzător climei și vieţii pa- 
triarhale, au fost deasemeni prefăcute și în- 
locuite prin stiluri aduse din alte țări. Din 
existența clădirilor vechi nu ne-au rămas 
decât prea puţine dovezi în original și de- 
aceea cu atât mai preţioase sunt desenurile 
unui Raffet, Bouquet, Doussault, Trenk și alții. 

O stavilă binefăcătoare la acel curent de 
prefacere a vechilor noastre monumente s'a 
pus tot de cătră acela care a așezat toate 
temeliile statului românesc. 

Principele Carol, cu toate preocupările po- 
litice care-l absorbeau, ştii din vreme să 
aprecieze şi importanța acestor dovezi ale 
credinței și culturii trecutului. Din a Sa pro- 
prie inițiativă se începù restaurarea științifică 
a principalelor noastre mănăstiri şi grație 
solicitudinei Sale numai au scăpat de o ruină 
sigură odoare architecturale ca Curtea de 
Argeş, Trei Ierarhi, Sf. Niculae Domnesc, Me- 
tropolia din Târgovişte și Sf. Dumitru din 
lași. Architectul Lecomte du Nouy, elev al 
lui Viollet le Duc, a aplicat sistemele cele 
mai bune ale vremii sale, respectând, pe cât 
a fost posibil, formele originale, pe care le-a 
întocmit atunci când vremea și nepăsarea 
părinților noștri le ruinaseră. 

În legătură cu restaurarea vechilor biserici 
sa ivit şi problema prefacerii arhitecturii 
civile. Curentul sănătos în această direcție 
l-a dat reposatul I. Mincu, care, utilizând 
tesaurul de forme vechi din ţară și confor- 
mându-se cerințelor nouă ale vremurilor de 
azi, a creat — conform tradiţiei — tipuri 
noui de arhitectură românească. Direcţia să- 
nătoasă înaugurată de maestrul Mincu este 
azi urmată de o pleiadă de foști elevi ai lui, 
tineri arhitecți de talent. 

Preocupările arhitectonice au avut ca ur- 
mare şi studiarea din nou a picturii reli- 
gioase. Asupra rolului zugrăvirii bisericilor din 
vremurile cele mai vechi şi până azi, atât 
în biserica orientală cât și în cea catolică, 
conferențiarul s'a întins cu argumente pe cari 
nu le vom puteă rezumă în spațiul restrâns 
de care dispunem. Ne vom mulțumi a men- 
ționă numai diferitele puncte ce au fost atinse. 
Luând ca punct de plecare zugrăvirea cupolei 
noastre mitropolitane, precum şi comunicare 
ce în acea zi se făcuse conferențiarului asupra 
sfinţilor în costum național din biserica din 
Vârșeț, d-l Tzigara-Samurcaș insistă asupra 
rolului adevărat al zugrăvirii, combătând cu 
argumente bine întemeiate diferitele curente 
ce, vrând să inoveze, se depărtează de scopul 
acelei picturi, fără a o înlocui, prin ceva 
corăspunzător. 

Aducând elogii binemeritate regretatului 
nostru Smigelschi, conferențiarul arată greșala 
ce el a comis prin întrebuinţarea motivelor 
din ornamentica țesătoriei pentru decorarea 

bisericei. Luând drept motiv scoarța ce împo- 
dobeă catedra, documentarea conferențiarului 
se făcii evidentă chiar pentru cei cari înainte 
aprobau sistemul inovat de Smighelschi. 

Comentând părerile pictorului apărute în 
ultimul număr din „Luceafărul“, conferenţiarul 
dovedește că însuși artistul, cu care a avut 
ocazie a discută această chestie la Roma, se 
convinsese de rătăcirea sistemului preconizat 
la început și laudă preocupările noui cărora 
el a consacrat ultimele momente ale vieții 
sale din nefericire pentru noi aşa de curând 
curmată. 

După un istoric amănunţit al evoluării pic- 
turii bisericești și a degenerării ei în vre- 
murile din urmă, conferenţiarul trece la pictura 
laică, după ce ne dă o enumerare a princi- 
palilor zugravi din vremurile cele mai în- 
depărtate până la modernul Tătărescu și 
şcoala creată conform tradiției de Lecomte 
du Nouy. 

D-sa arată că primul nostru mare maestru 
pictor N. Grigorescu a fost și ultimul zugrav 
adevărat. Picturile sale dela mănăstirile Zam- 
fira și Agapia ș. a. dovedesc sentimentul adânc 
ce însuflețește figurile sfinților acestui zugrav, 
pătruns încă de credința vechilor decoratori 
ai mănăstirilor. Acelaș sentiment, caracteristic 
numai marilor artiști, îl regăsim de altfel și 
în opera ulterioară a lui Grigorescu care i-a 
făcut faima bine meritată în străinătate. O 
scurtă dar documentată caracterizare a ar- 
tistului pune în evidenţă locul de frunte ce 
îi revine în mișcarea universală a artei se- 
colului trecut. Analiza operilor proiectate a 
complectat studiul asupra lui Grigorescu. 

O altă figură evocată de conferenţiar este 
a lui Teodor Aman, despre care azi se vor- 
beşte mai puțin. D-l Tzigara-Samurcaş arată 
însă rolul cultural pe care el l-a avut, fiind 
promotorul și creatorul învățământului artistic 
în România. 

O paralelă între personalitatea puternică 
a lui Grigorescu și diversitatea talentului lui 
Aman fac să reiasă și mai bine meritele celor 
doi primi mari artiști români. 

Ideile expuse asupra lor se regăsesc mai 
bine decât le-am puteă rezumă aici în stu- 
diile ce conferențiarul a publicat asupra ace- 


LUCEAFĂRUL 


Nrul 9, 1014. 


stor artişti, şi anume: în „Convorbiri literare“ 
și în „Catalogul Muzeului Aman“, de care 
am amintit. 

O scurtă privire asupra evoluției picturii 
și sculpturii moderne, ilustrată prin proiec- 
tarea operilor lui Mirea St. Popescu, Lukian, 
Steriadi, Verona, etc. etc. şi a sculptorilor 
mai de seamă termină această parte a con- 
ferinței. 

Alături de aceste preschimbări ale artei 
mari, conferențiarul ne mai relevă persistența 
unei alte manifestări artistice, a artei po- 
pulare, care a continuat să se menție fără 
a fi supusă influențelor din orașe. Cu acest 
prilej d-sa ne relevă profundul sentiment 
artistic al poporului român de pretutindeni, 
arătând caracteristicele manifestărilor sale, 
care-l pun mai presus de multe alte neamuri. 

Ca întemeietor al Muzeului de artă naţio- 
nală din București, unde sunt reunite atâtea 
tezaure ale producerei estetice ale Românilor, 
conferenţțiarul este cel mai autorizat specialist 
în această materie. 

Cu bucurie am auzit marea stimă de care 
arta țăranilor noștri și în special a celor din 
comitatul Sibiiului se bucură în Țară până și 
în Înaltele sfere ale Reginei Carmen Sylva şi 
ale Principesei moștenitoare, pe ale căror 
opere originale le analizează în deosebi. 

Bazat pe acest adânc sentiment artistic 
înnăscut la poporul român, conferenţiarul în- 
cheie exprimând încrederea ce o are într'o 
proprie desvoltare artistică a poporului ro- 
mânesc. 

Conferința d-lui Tzigara-Samurcaș a fost 
ascultată cu adevărată pietate artistică de 
numărosul public întrunit în sala festivă a 
Muzeului Asociaţiunii. Conferenţiarul a expus 
într'o formă ușoară și spirituală subiectul 
vast ce-l aveă de tratat, stăruind numai 
asupra momentelor mai importante și mai 
caracteristice. Cu toate acestea ne-a dat o 
icoană completă despre desvoltarea artei ro- 
mânești în jumătatea a doua a veacului trecut. 

Trebuie să-i mulțumim d-lui Tzigara-Sa- 
murcaș și la acest loc pentru clipele de plă- 
cere artistică ce le-a procurat publicului 
sibiian și să-l rugăm să vină cât mai des la 
noi. Îl vom primi cu toată dragostea. 

Douăzeci de ani de 


În adunarea generală a S. T. R. ţinută la 
8 şi 9 Noemvrie n. 1913 în Caransebeș, la 
discuţia asupra raportului general al comi- 
tetului am vorbit și eu. Aș puteă zice că am 
vorbit numai eu, fiindcă de n'ag fi vorbit, 
mar mai fi vorbit nimeni; ca de atâtea ori la 
adunările generale ale S. T. R. 

Până la adunarea generală presa eră îm- 
părțită în două tabere (ea stă sub conducerea 
ori directa și indirecta influință a membrilor 
comitetului: Domnii V. Oniţiu, V. Goldiș, 
Dr. N. Vecerdea, acum în urmă și a domnilor 
Dr. Al. Vajda și Dr. V. Branisce), după cum 
se împărţiseră și membri comitetului în două 
grupe: cei cari voiau să țină cont de opinia 
publică și cei cari ar fi voit să treacă peste 
dorințele ei; ca și până acum. 

In vorbirea mea am încercat o critică a 
activității comitetelor societății, cari au fost 
la cârma ei dela 1901 încoace, o critică care 
eră şi a opiniei publice, căci aceasta se ma- 
nifestase în presă încă în cursul anului 1912, 
și fără a se mai reține dela atacuri deschise 
și în preajma adunării generale („Luceafărul“, 
„Românul“, „Gazeta Transilvaniei“, „Unirea“). 

După adunarea generală dela Caransebeș 
presa a rămas împărțită în aceleași două ta- 
bere. „Gazeta Transilvaniei“ reasumând 
vorbirea d-lui Dr. V. Branisce, care trebuiă 
să fie răspunsul comitetului la cuvântarea 
mea, deşi d-l Branisce nu eră membru în 
comitet, scrie despre „ieşirile nedrepte ale 
d-lui Bogdan“ și despre „aprobarea (lămu- 
ririlor date de d-l Branisce) unanimă a adu- 
nării“. „Drapelul“ despre: „acuzele grave 
şi marea nedreptate ce o face d-l Bogdan 
comitetului“. De cealaltă parte: „Românul“, 
care a avut ca raportor un ziarist de profe- 
siune, în relatările căruia deci ne vom încrede 
mai mult decât în ale raportorului celorlaltor 
două gazete, (pare a fi acelaș raportor) zice 
despre d-l Branisce, că „recunoaște, că 
d-l Bogdan spune adevărul“; iar „Pro- 
gresul“ vorbește chiar de „critica absolut 
documentată a d-lui Bogdan“. 


1) Istoria „Societăţii pentru fond de teatru român“ 
(S. T. R.) dela 1895 până la 1914. 


„mișcare teatrală“. 


Ecourile acestea discordante pot desorientă 
publicul. Și pot să-mi strice și mie desgu- 
stându-mă la începutul încercării de a-mi 
stabili o reputație de om, care caută numai 
adevărul; zic numai caută, căci nu vreau 
să fac concurenţă celor ce cred că l-au găsit. 
lar când e vorba de apărarea moralului 
unui om, chiar și atunci, când eu aş fi acel 
om, totdeauna mă voiu găsi în rândurile celar 
dintâi apărători, ori că vor luptă în câmp 
deschis, ori că vor luptă prin subterane. 

De aceea văd că n'am făcut destul împli- 
nindu-mi datoria de membru al S. T. R. când 
am vorbit la adunarea generală a ei, ci recu- 
nosc că față de public am încă o datorie: 
aceea de-a și scrie ceeace am vorbit. 

Mi-am completat deci datele relativ la acti- 
vitatea societății studiind rapoartele și 
anuarele comitetului — numai acestea 
— şi pentru anii 1895—1901. Și fiindcă I. 
Vuican, fostul preşedinte al societăţii, ne-a 
dat în Anuarul | istoricul S. T. R. până la 
1895, voiu încercă să alcătuesc acum eu — 
altcum decât l. Vulcan — istoria S. T. R. pentru 
ultimii 20 ani, dela 1895 până astăzi. Prefer 
o expunere cronologică, fiindcă în chipul 
acesta îi voiu adăugă o mai mare doză de 
critică, care nu poate lipsi expunerilor istorice 
ale faptelor petrecute sub ochii noștri şi deci 
prea recente decât să li se poată face isto- 
risirea cu absolută obiectivitate; şi fiindcă 
astfel voiu păstră poate și spiritul, şi amă- 
nuntele, cari au făcut expunerile mele la 
Caransebeş „interesante și spirituale și atât 
de grave“ („Drapelul“). 

* 

Din trecutul Societăţii — până la 1895 — 
oricine va scoate în vază îndeosebi două 
momente de cari se leagă întreagă desvol- 
tarea Societăţii. Încă la 1870, anul în care s'a 
înființat societatea, Eminescu deslegă pro- 
blema teatrului nostru,al Românilor din Ardeal, 
clar și natural: el cereă burse pentru actori 
şi actrițe. lar pentru a asigură activitatea 
societății, sau modificat statutele în 
două rânduri: la 1876 şi la 1877. Dintrun 
articol al lui I. Vulcan, tipărit în „Familia“ 

1902 („Problema adunării din Șimleu“) re- 
tipărit în Anuar V, pag. 191 — 194, — acest 
articol voiă să fie o justificare a prezidentului 
societăţii față de secretarul ei, d-l V. Goldiș, 
care cereă cu tot mai mare insistență, ca şi 
astăzi, înființarea teatrului — aflăm, că 
ținta lui I. Vulcan încă a fost teatrul ambu- 
lant: că la 1875 el ceruse compunerea unui 
repertoriu, la 1876 pregătirea actorilor, 
la 1877 teatru ambulant, la 1879 o bursă 
pentru muzică (oare și pe-atunci trebuiă 
să ducă cineva „lupte grele cu nervozitatea 
și nerăbdarea publicului“ cu ajutorul a „fel 
de fel de expediente“, cum a justificat d-l 
Dr. Branisce activitatea comitetului în adu- 
narea dela Caransebeș?) la 1883 o trupă 
(1) (de unde ar fi luat-o?) „supraveghiată și 
ajutorată materialmente de Societatea noa- 
stră“, la 1886 un premiu pentru o piesă 
teatrală. Premiul își are povestea sa: la 1887 
se hotăreşte, că acest premiu să se dea... în 
principiu (nu s'a hotărît principial, ci s'a dat 
principial!!), dar executarea hotărîrii să se 
amâne (!), pentru ca la 1888 votarea pre- 
miului, dat în principiu, să se ia dela ordinea 
zilei, fiindcă statutele nu permit“; !) şi pentru 
ca l. Vulcan, care se sbăteă în căutarea unei 
ieșiri, să încheie cu constatarea: „Schimbarea 
statutelor se impune“. 

Toate dorințele acestea ale lui Vulcan au 
rămas, cum le-a prezentat și el, idei, hi- 
mere timp de încă vreo 12 ani, până la 
1900. Căci S. T. R. n'a avut — pe cât se pare 
— nici o legătură cu societatea de diletanți 
a liceanilor români din Cluj,?) care a existat 
în anii 1868—1875 şi care a dat la 1871 re- 
prezentaţii teatrale sub conducerea actorilor 
de profesie Gheorghe și Margareta Alexan- 
drescu în: Turda, Abrud, Brad, Deva, Haţeg, 
Dej, Șomcuta, Năsăud, (Millo şi Pascali fu- 
seseră la noi la 1870, când scriă Eminescu, şi 
1871); precum wa avut legături nici cu so- 
cietatea de diletanţi „Progresul“ înființată în 
Făgăraș la 1884.3) 

Până la 1899 nu s'a făcut — din partea S. 
T. R. — nici o încercare de-a jucă teatru, 
de-a da reprezentații. Vulcan cetiă numai 

1) Anuarul V, pag. 190. 


2) Anuarul IV, pag. 28 urm. 
3) Anuarul III, pag. 18 urm. 

la adunările generale disertațiuni ori frag- 
mente din comediile și dramele sale. 

Astfel stăteau lucrurile ia 1895, când, pentru 
a da o nouă vieață societăţii, I. Vulcan se 
gândiă la schimbarea statutelor. În loc să se 
schimbe statutele, membrii societăţii au crezut, 
că şi un alt mijloc va fi îndestulitor și au 
schimbat numai sediul comitetului la Braşov. 
Dela această schimbare se așteptă atât de 
mult, încât secretarul societății exclamă!) — 
fără a așteptă rezultate: „Întradevăr la 
Braşov s'a început o eră nouă pentru socie- 
tatea noastră“! 

Dar pentru ca să poți exclamă astfel, tre- 
buiă să constaţi întâi: sau inaugurarea unei 
direcții nouă în vieața Societăţii, pe care 
să i-o fi dat oamenii cei noi, sau efecte 
neobișnuite şi neașteptate, cari s'ar fi ivit în 
urma schimbării sediului societății la Braşov. 
Însă numărul membrilor societății nu crește 
nici de aci înainte decât cu 23 de inși anual 
în timpul dela 1896 (124 membri) până la 
1908 (427 membri). Se sporesc, ce-i drept, 
reprezentațiile teatrale aranjate de diletanțţi: 
la 1898 au fost — după statistica d-lui Goldiș?) 
— 38, la 1899: 73, la 1900: 112. Dar S.T.R. 
n’a putut aveă aproape nici o înrâurire di- 
rectă asupra acestor reprezentații, deoarece 
ma avut legături directe cu diletanţii decât 
dela 1899 încoace, când comitetul și-a ales 
așanumiţii „bărbaţi de încredere“, de cari 
aveă atunci cu totul zece.) Propaganda în 
interesul Societăţii se făceă deci tot numai 
prin adunările generale. 

Singurul moment important în adunarea 
generală ținută la Braşov (1895) — scriu așa, 
fiindcă am în vedere desvoltarea socie- 
tății — au fost propunerile, pe cari le făcii 
comisia censurătoare a raportului general 
prin raportorul său, d-l Andreiu Bârseanu. 
Ea cere comitetului să studieze §§ 1, 12 și 
21 ale statutelor și să se ocupe cu urmă- 
toarele probleme: „subvenţionarea unei so- 
cietăți ambulante; organizarea ori sub- 
venționarea unor societăți de diletanţi; 
premiarea unor piese; înființarea comite- 
telor filiale.“ 

1) Anuarul I, pag. 4. 


2) Anuarul IV, pag. 104. 
3) Ibid. pag. 73. 


www.dacoromanica.ro 


Nrul 9, 1914. 


Comitetul nou ales își închipuiă însă altfel 
desvoltarea societății. Grija lui de căpetenie 
rămase, ca şi până atunci, adunarea capita- 
lului. Şi deaceea °% părţi din viitorul raport 
al comitetului (pe 1896) se refer la averea 
societăţii. Se arată în el mai ales, cum so- 
cietatea a câștigat prin noua emisiune a 
băncii „Albina“ 24.000 cor. 

Tot în vederea sporirii fondului se face 
pentru întâiaș dată greșala de-a alege un 
preşedinte bogat. De data asta a fost ales 
vicepreședinte bogatul negustor braşovean 
G. A. Popp. Acesta însă a știut prea bine, 
pentru ce a fost ales și deaceea „nu mult 
după alegere a abzis“.!) Astfel nu ne mai 
poate miră răspunsul pe care comitetul îl 
dă în adunarea generală dela Făgăraș (1896) 
raportorului dela Braşov, care rugase co- 
mitetul să se ocupe cu anumite probleme; 
„Comitetul s'a convins, că statutele noastre 
absolut nu permit societăţii o altă ac- 
tivitate decât aceea de-a adună bani pentru 
fondul unui viitor teatru național român“ 
(pag. 7). Comitetul propune chiar adunării 
generale, ca să recunoască deci și ea (pag. 9 
a raportului) că „Realizarea scopului final 
al societăţii e imposibilă“. Atât de „imposi- 
bilă“ eră o „altă activitate“ la 1896, încât 
patru ani mai târziu, la 1900, d-l V. Oniţiu, 
care eră la data aceasta vicepreședinte, dând 
desluşiri în adunare arătă că „statutele nu 
sunt defectuoase și spuneă, că comitetul s'a 
ocupat cu ideia de-a câștigă puteri pentru 
înființarea de trupe teatrale“,:) deci cu 
inaugurarea „altei activități“. 

Cu toate acestea în comitet se găsiă încă 
dela 1895 un om, d-l V. Goldiș, secretarul 
com., care nu aprobă părerea celorlalți 
membri, ci insistă să se înființeze o trupă, 
căci la 1900 în „Idei referitoare la înființarea 
teatrului nostru“ scriă „îmi țin de datorință 
a-mi spune părerile mele... izvorite dintr'o 
cugetare de șase ani asupra afacerii în- 
tregi“. (Anuar IV, 1900, pag. 107). Divergența 
de păreri între membri comitetului iese mai 
bine la iveală, dacă cităm din Anuar Ill, 

1) Greşala s'a repetat mai târziu şi cu alegerea 
lui Al. Mocsonyi şi cu aceea a d-lui Dr. Mihu, care 
ghicind intenţiile membrilor din comitet şi-a uşurat 


primirea dimisiei, plătindu-şi-o cu o frumoasă sumă. 
3) Anuarul IV, pag. 209—210, 

1899, pag. 42 următoarele cuvinte ale dom- 
nului Goldiș „înaintarea noastră în direcţiile 
indicate se face cu un plan bine chibzuit 
și foarte cernut din toate punctele de ve- 
dere“ !) și dacă le opunem planul altui 
membru din comitet, al domnului V. Oniţiu 
(semnat Gil.) din „Gazeta Transilvaniei“ 
(6 Iunie v. 1897): „În 15—18 ani (deci abiă 
pe la 1912—1915) averea societăţii va atinge 
cifra de 300.000 fl., (abiă) atunci Societatea 
poate să organizeze şi să susțină o trupă 
teatrală permanentă cu o subvenție de 
15.000 fl.2) Iar zidirea teatrului va rămâneă 
a se realizà ulterior“ (după alţi 20 de ani). 
Deaceea poate vedeă d-l V. Oniţiu la 1897 
„fortissimum lucrum“-ul adunărilor generale 
numai în seratele de dans, în sensul în care 
şi d-l asesor N. Ivan la 1899 (Anuar II, 
pag. 96) vede în societate tot numai „O re- 
dută de apărare şi conservare a națio- 
nalității noastre“, dupăce constată, că „ajun- 
gerea scopului pare a fi departe“, până când 
d-l V. Goldiș la 1900 poate cere „înființarea 
unei trupe“. 

Aceasta, trupa, va fi fost de sigur ţinta, 
pe care au avut-o înaintea ochilor toți membri 
comitetului, căci la 1897, în Orăștie, preşe- 
dintele I. Vulcan vorbind în felul și stilul 
său despre „templul“ și „palatul“ limbei și 
muzicei noastre încă adaugă: „Și dacă ei 
(Românii) n'ar puteă merge cu toţii, vom 
îngriji ca teatrul nostru să meargă la 
ei pretutindenea“. Însă, cum am văzut, 
unii credeau, că pot înființă trupa în câţiva ani, 
alții fixau, la 1897, ca cel mai apropiat soroc 
pentru organizarea ei abiă anii 1912—1915. 

D-l Goldiş pare a nu-şi fi putut câștigă 
între membri comitetului nici un sprijinitor 
al părerilor sale, căci comitetul se mulțu- 
meşte timp de câțiva ani să execute numai 
hotărîrile adunărilor generale, renunțând la 
o încercare mai cutezătoare, care să fi pornit 
din inițiativa sa. Nici organizarea unor secţii 

1) Erà vorba de „ce şi cum trebuie să facem, ca 
să întrupăm trumosul ideal al teatrului românesc“, 
adecă trupa (ibid pag. 22), de „lucrările pregătitoare 
pentru măreața noastră zidire culturală“ (pag. 42) şi 
că „la înfiinţarea teatrului român va trebui să avem 
în vedere mai vârtos țărănimea noastră“ (pag. 23). 

2) De fapt ea abiă poate susțineă azi, 1914, o re- 
vistă și un „dramaturg“ fără trupă. 

în alte orașe cu populație românească nu-l 
preocupă în măsura unei „probleme“, cum 
o înțelegeă d-l Andrei Bârseanu, care i-o 
înscrisese, la Brașov, în program. Căci abiă 
după 4 ani, la 1899, după ce adunarea gene- 
rală dela Haţeg (1898) ceri! și ea comitetului 
să aranjeze reprezentații teatrale cu dile- 
tanţi, „comitetul a decis să-și aleagă în fe- 
lurite orașe câte un bărbat de încredere“ 
(Anuar III, 72), care „încercare a avut succes, 
nu mare, dar suficient“ 1) (Anuar III, pag. 73). 

Și pentru a ușură astfel de reprezentații 
|. Vulcan și d-l V. Oniţiu pun temelia unui 
repertoriu potrivit cu împreiurările dela 
noi. Cu sprijinul librarului brașovean Ciurcu 
d-l V. Oniţiu editează o bibliotecă tea- 
trală (începută la 1897), care aveă la 1903 
cu totul 10 numeri. Cu atâta însă nu s'a 
făcut mult. Așa judecau și membrii societății, 
cari așteptau dovada unui interes mai viu 
față de problemele societății, căci în adu- 
narea generală dela Orăștie (1897) raportorul 
Dr. Aur. Muntean propune adunării să vo- 
teze membrilor din comitet „spesele de că- 
lătorie efective“, pentruca să le facă posibilă 
venirea la adunarea generală. Acelaş 
raportor găsește în publicarea unui Anuar 
un mijloc de-a stabili legături mai strânse 
între publicul românesc și societate, ceeace 
vrea să zică a fi găsit în forma aceasta un 
nou mijloc de propagandă a scopurilor so- 
cietății. Anuarul se publică. 

D-l Goldiș însă nu se lasă bătut. Și câtă 
vreme ceilalți membri ai comitetului se mul- 
țumesc să vază cum crește capitalul, auzim 
din nou glasul secretarului comitetului: „Nu 
mai e de tot departe timpul, când fruntaşii 
neamului nostru vor trebui să înceapă chib- 
zuirea, cum să îndeplinească realizarea 
frumosului nostru ideal“. (An. III.) Și pentru 
a se convinge, dacă ideile sale găsesc un 
sprijin îndestulitor în împrejurările reale, 
d-l Goldiş studiază aceste împrejurări în ar- 
ticolele, pe cari începi să le publice în 
Anuarele societății dela 1898—1901 sub 
titlul „Mișcarea teatrală la noi“ (continuate 
dela 1902 încoace de d-l Dr. Iosif Blaga, 
care mai întroduse în redactarea Anuarului 
încă o inovaţie, foarte bună: reproduceă dă- 


1) Au fost 10 inşi, 


rile de seamă ale pressei [ziare și reviste] 
despre adunările generale ale societăţii). 

Încercarea „Tribunei Poporului“ de-a lărgi 
câmpul de activitate al societăţii, de-a o 
abate deci dela urmărirea scopului ei spe- 
cial, înființarea trupei, („Soc. teatr. va 
trebui să organizeze în jurul său o lucrare 
cu plan a corurilor românești și a socie- 
tăţilor de muzică și cântări“ An. III, 
pag. 92) nu e luată în seamă. Astfel urmă- 
toarea adunare generală (Abrud) dela 1900 
stă cu desăvârșire sub stăpânirea ideilor 
d-lui Goldiș. D-sa se exprimă în raportul 
comitetului încă cu o oarecare sfială: „Se 
apropie timpul când din societatea unui 
fond de teatru român vom puteă înființă 
societatea teatrului român“ (An. IV, p. 151). 
Dar raportorul acestei adunări, V. Podoabă, 
care vorbise despre „constituirea viitoarei 
societăți teatrale, care numai ambulantă 
va puteă fi, precum a fost a lui Millo și 
Pascali“ (An. IV, pag. 37) propune adunării 
generale: „Comitetul societății este învitat 
să chibzuiască mijloacele de lipsă, pentruca 
după putință mai curând să se poată realiză 
tendința esențială a statutelor societății de-a 
înființă adecă teatrul român în mijlocul po- 
porului nostru“. Și pressa e de partea 
celorce vreau activitate, căci ea dă pe față 
ceeace sumarele oficiale ale şedinţelor adu- 
nării ascund. „Tribuna“ relatează !), că în 
adunare s'a .cerut modificarea statutelor, 
pentruca să se poată da burse elevilor dela 
conservator, și s'a cerut comitetului „să caute 
căile, prin cari să se poată adună și pregăti 
forțele intelectuale (adecă actorii), cari 
vor fi absolut necesare la înființarea teatrului“ 
(„Gazeta Transilvaniei “).) D-1 V. Oniţiu, 
vicepreședintele societății, abiă poate linişti 
pe membri declarând că statutele nu sunt 
defectuoase și că comitetul s'a ocupat cu 
ideia de-a câștigă puteri pentru trupe tea- 
trale („Telegraful Român“) 5). 

Articolul d-lui V. Goldiș „Idei referitoare 
la înființarea teatrului nostru“, publicat în 
Anuarul IV, p. 102—116, este prea important 
decât să putem renunță la reasumarea lui, 

1) Anuar IV, pag. 198. 


3) Anuar IV, pag. 205. 
3) Anuar IV, pag. 209—210. 

1) fiindcă este scris de un membru al comite- 
tului şi 2) fiindcă este cel dintâiu articol, în 
care se elucidează chestiunea din toate punc- 
tele de vedere şi în care se dă o deslegare 
a celei mai grele probleme ce și-a impus-o 
societatea. 

D-l Goldiș stabileşte: Întemeietorii socie- 
tății s'au gândit numai la crearea unui fond 
și la ridicarea unei clădiri. „Azi (1900!) 
toată lumea vede scopul societății în insti- 
tuirea unei societăți ambulante de actori 
români“. Reprezentaţiile de diletanţi sporesc; 
prin urmare publicul le cere. Acelaș public 
„pretinde în timpul din urmă cu insistență 
înființarea teatrului“. Pretenziunea lui e 
justă din toate punctele de vedere. Deaceea 
crede și autorul, pe care „de un șir de 
ani îl preocupă înființarea teatrului“, că 
acum a sosit timpul, să afle mijloacele și 
calea, cum prin muncă sistematică să 
întroducem instituțiunea teatrului. 

Se expun apoi principiile: „Nu pentru un 
oraş voim teatru, ci pentru poporul nostru 
întreg“. „Idealul nostru așadară este trupa 
de actori români“ (p. 107) care va rămâneă 
în legătură organică cu societatea, ce se va 
înființă. 

Modalitatea. Se va aplică paragraful 21 
din statute: Adunarea generală va decide 
înființarea trupei şi va institui o „Societate 
anume pentru teatru“. 

Această nouă societate va înființă pretu- 
tindeni societăți de diletanți, va da premii 
de cel puțin 1000 coroane pentru drame, şi 
va înfiinţă și un muzeu etnografic românesc. 
(Acest salt mortal, dela o trupă ambu- 
lantă la un muzeu etnografic, deci o clă- 
dire, nu mi-l pot explică, decât ca o în- 
râurire directă a ideilor, cari vor fi circulat 
pe-atunci în pressa noastră și al căror rezultat 
a fost înființarea Muzeului Asociaţiunii). 

Cum să înființăm trupa? Se va trimite 
întâi un bursier la Viena ori Berlin. Se va 
trimite apoi al 2-lea, al 3-lea bursier, apoi 
2—3 bursiere. Toţi vor fi obligați să intre 
în serviciul societăţii pentru cel puțin 10 ani! 
(p. 114). Căci nu ne putem permite luxul 
„de-a creşte artişti pentru România ori pentru 
Unguri ori pentru altă ţară“. Un principiu să- 
nătos, expus cu cutezanță! Bursierii întorși 

dela studii vor jucă deocamdată cu dile- 
tanţii. Din venitele reprezentațiilor!) (1!) 
se va acoperi o parte din plăţi. (Venitele 
societății erau în anul acesta 20.000 cor.). 

Se vor trimite încontinuu bursieri, „până 
se va puteă compune o trupă ambulantă de 
sine stătătoare, care cu timpul se va puteă 
desface în mai multe trupe“. Bursierii se 
vor alege dintre diletanți. 

După acest clar și energic plan urmează 

un duș rece. Familia, adecă I. Vulcan, 
președintele societăţii, scrie despre aceeaş 
adunare dela Abrud: „Sa constatat în mij- 
locul unui entusiasm mare, că s'a incassat 
și subscris aproape la 5000 cor, un re- 
zultat material epocal în adunările noastre 
culturale. Faptul acesta probează mai eloc- 
vent decât orice fraze („frazele“ să fi fost 
în gândul lui Vulcan planul d-lui Goldiş?) 
marele succes al adunării dela Abrud“ 
(An. IV, p. 172). lată ce eră pentru preşe- 
dintele societăţii acum, după articolul secre- 
tarului său, al d-lui Goldiș, „fortissimum 
lucrum“! Curat fabula: Racul, broasca și o 
știucă... 
" Însă ideile d-lui Goldiș, căruia îi rămâne 
incontestabilul merit de-a fi dat cel dintâiu 
o soluție acceptabilă, câștigă şi alți sprijini- 
tori. Unul dintre cei mai energici este și 
d-l lon Scurtu, care fusese la adunarea 
dela Abrud și care desvoaltă ideile d-lui Goldiș 
în articolul „Chestiunea teatrului la noi“, 
publicat în anuarul V (pe 1901/2). Și dânsul 
stabileşte, că „activitatea societății nu a fost 
de natură de-a promovă direct problemele 
mari ale teatrului“ și fiindcă nu este pentru 
înființarea societăților de diletanţi, căci „avem 
nevoie de un teatru, care ne lipseşte, iar nu 
de diletanţi, cari poate ne prisosesc“ cere 
1) burse pentru tineri, cari vor intră în ser- 
viciul societăţii cu leafă în regulă, 2) premii 
pentru piese, 3) misiuni de studii 4) organi- 
zarea secţiilor prevăzute în § 12 al statutelor 
şi 5) membri comitetului să se aleagă cu 
preferință dintre oamenii de litere (p. 119). 
În chipul acesta societatea va creà a) forțe 
artistice, b) un repertoriu, c) va face şi 
școală publicului. 


1) Am pus 3 semne ale esclamaţiunii pentru d-l Dr. V. 
Branisce. 

Sie, 

Văzându-se sprijinit d-l Goldiș dă în ultimul 
său an de secretariat un ultim atac. În ra- 
portul comitetului publicat în anuarul pe 
1901/2 se zice clar: „Activitatea comitetului 
va trebui îndreptată în alte direcțiuni“ şi 
se propune în conformitate cu $ 21 din 
statute convocarea unei adunări generale în 
1902, care să desbată chestiunea înfiin- 
țării teatrului român, căci „opinia pu- 
blică românească cere cu mare insistență 
începerea lucrărilor“ (p. 132). 

D-l Dr. Valer Branisce, directorul „Dra- 
pelului“, încă e câștigat pentru propunerea 
d-lui Goldiş, căci d-sa raportând adunării 
generale din Șimleu (1901) spriiineşte pro- 
punerea zicând „e o trebuință arzătoare să 
se pună totul în lucrare, ca visul relativ la 
teatrul român trup să se facă (Anuar, p. 144). 
D-sa cere asemenea burse pentru tineri, cari 
se dedică artei dramatice și este atât de 
entusiasmat de ideia aceasta, încât așteaptă 
dela tinerii întorși în țară „să fondeze o 
şcoală teatrală (adecă un conservator) sau 
cel puțin să instrueze la început societăţile 
locale de diletanți“ (p. 151) până se va or- 
ganiză definitiv societatea stabilă ambulantă. 

În acest sbucium de idei şi planuri mo- 
dificarea §-lui 21 din statute e adusă iară 
în discuţie prin d-l Em. Ungureanu, advocat, 
care cere modificarea lui astfel: „Societatea 
e îndreptățită a înființă teatru și a susținea 
şi subvenţionă o trupă teatrală stabilă şi 
ambulantă“. i 

D-l Goldiș deci cereă aplicarea §-lui 21, 
d-l Ungureanu modificarea lui. Dar amândoi 
fixau la fel ținta, spre care trebuiă să ni- 
zuiască societatea cu toată energia: Trupa. 
Aceasta nu există. Trebuiă deci creată. Și 
d-l Goldiş arată cum se va puteă creâ.!) 

Comitetul se găsiă în crucea duor căi; 
pe oricare ar fi apucat, ar fi ajuns la țintă: 
trupa teatrală. Se pare însă că s'a temut 
să ceară modificarea statutelor, de frică că 
guvernul nu le va mai aprobă de fel ori va 
impune împlinirea unor condiţii, cari vor 
face iluzorie orice desvoltare a societăţii. 
Dar nu a pornit nici pe calea indicată de 


1) D-! Goldiș, mutându-se cu totul din Braşov la | 


Arad, îşi dă dimisia (1901). În locul d-sale este ales 
d-l Dr. losif Blaga. 

d-l Goldiș, fiindcă și atunci s'ar fi înfiinţat 
o nouă societate, anume pentru teatru, şi 
comitetul se feriă de o întreprindere nouă, 
pentruca să nu deștepte nici un fel de bă- 
nuială, unde de fapt nici nu eră ce să fie 
bănuit. Lozinca rămase: cu precauţiune; și 
poate a fost mai bine așa. 

Pentru o nouă direcție eră câştigat acum 
și d-l V. Oniţiu, vicepreședintele societății, 
deci o puternică chezășie, care salută dela 
Brașov adunarea generală ce se țineă în 
Bistrița (1902) cu cuvintele „Deschideţi nou 
viitor artelor române“. 

Comitetul alcătuește astfel din ideile dom- 
nilor Goldiș și Scurtu un „Plan de acțiune 
relativ la lucrările de executat pentru pre- 
gătirea înfiinţării teatrului român din Ungaria“ 
(1903) din titlul căruia, dacă i-am face o 
analiză meticuloasă, am puteă stabili 3 etape: 
1) a unor lucrări ce vor trebui executate 
pentru: 2) pregătirea: 3) înființării teatrului. 
Prea precaut! 

Dar planul acesta cerut de adunarea ge- 
nerală din Bistriţa (1902) nu este lucrul prin- 
cipal. Ceeace ne va interesă de-aci înainte 
mai mult va fi întrebarea, dacă comitetul 
fixându-și odată ținta de urmat — trupa de 
actori — va ști să găsească miiloacele cele 
mai bune și calea cea mai scurtă, cari să 
grăbească înființarea trupei? 

„Planul de acţiune“ însă îţi face impresia 
unei opere, care eră menită să arunce și pu- 
țintel nisip în ochii publicului şi să ascundă 
intenţiile comitetului.!) Căci acesta prevede 
în plan dispoziţii, cari vor puteă justifică 
eventuala lipsă a unei activități în sensul 
şi în direcţia indicată de d-nii Goldiş și Scurtu. 
Căci ce poate însemnă altceva decât numai 
aceasta, punctul 5 din B, Cap. I. al Planului: 
„Societatea va trimite la studiu bărbaţi ori 
dame conform trebuinţei (!?) ce se va 
constată din timp în timp.“ Trebuinţa for- 
mării unei trupe o constatase doar toată 
lumea! Și deci nu mai eră nevoie de-a o 
constată „din timp în timp“, când adecă i-ar 
fi convenit ori nu i-ar fi convenit comitetului. 
Şi pentruca comitetul să se asigure și mai 

1) A recunoscut-o, cu alte cuvinte, şi d-l Dr. Val. 


Branisce, în mai multe rânduri; mai pe urmă în adu- 
narea generală dela Caransebeş (1913). 

mult contra constatării „trebuinţei“ de-a tri- 
mite bursieri la studiu, în dispoziţia finală 
a Planului se zice: „comitetul va puteă cheltui 
în acești 10 ani numai cel mult '/, din venitul 
net al fondului“ (care îngăduiă trimiterea 
numai a unui singur bursier!). Și astfel, de- 
oarece membrii comitetului nu vreau să ris- 
cheze cheltueli mai mari cu pregătirea ac- 
torilor, locul unui „nou viitor“ îl ocupă iarăș 
vechea ţintă a întemeietorilor societăţii: 
adunarea fondului, cu toate că în acelaş Plan 
(Principii generale) comitetul recunoaşte: 
„Avem, din ajutorul lui Dumnezeu și al oa- 
menilor buni, un fond considerabil“, (din veni- 
tele căruia deci s'ar fi putut cheltui mai mult). 
Însemnează însă totuș un pas înainte față 
de cei 8 ani din urmă (1895—1903), dacă 
comitetul recunoaște în Plan, că și el are în 
vedere „o trupă de actori români, trupă or- 
ganizată şi condusă de comitetul societăţii“ 
(pag. 6). Astfel ideile d-lui Goldiș au triumfat 
deplin, întrucât şi comitetul şi-a luat acum 
obligamentul să le realizeze. 

Reasumăm: inta — trupa ambulantă — 
eră dată! Drumul, care duceă direct la ea, 
creşterea, pregătirea actorilor, eră indicat! 
O rătăcire eră imposibilă, dacă membrii co- 
mitetului şi-ar fi ridicat în drumul lor măcar 
odată întrun an ochii spre ţintă, ca să nu o 
piardă din vedere. 

Dacă ar fi avut-o totdeauna înaintea 
ochilor, comitetul ar fi avut să facă numai 
următoarele: 1) să caute, 2) să aleagă 3) să 
trimită bursieri şi 4) pe cei întorși dela studii 
să-i angajeze cu contract, Cu „!/, din venitul 
net al fondului“ (Planul de acţiune) desigur 
că nu a putut, dar singur şi-a legat şi cu 
intenție mânile, ca să nu poată face ceeace 
ar fi aşteptat dela el toată lumea, care „cere 
azi (1903) din toate părţile, cu insistență 
înființarea teatrului românesc.“ ') 

Deși responsabilitatea acestei 
stări insuportabile, care a întârziat 
cu ani de zile ajungerea țintei, cade 
asupra comitetului, noi nu mai avem 


1) Planul de acţiune (!!) pag. 6. lar în 1910 se face 
și mai marea greşală de a se stabili chiar prin Sta- 
tutele (!) modificate suma cheltuielilor anuale: 60% 
din venitele fondului. Un caz extraordinar de 
curios: O societate care-și stabileşte budgetul prin 
Statute!! Hotărirea miroasă a testament! 

dreptul de-a protestă în fața unui fapt de- 
venit istoric, ci numai de-a ne miră de rătă- 
cirile, devierile şi paradările cu idei şi pro- 
iecte, ce s'au ivit în vieața societăţii până 
chiar în 1913, cari, toate, sau îndepărtau sau 
întunecau ţinta odată fixată. D-l Dr. Valeriu 
Branisce le-a caracterizat. în adunarea gene- 
rală dela Caransebeş ca „fel de fel de ex- 
pediente“, adecă, am zice noi, prafuri de 
brom, cari se dădeau publicului, pentru a-i 
linişti „nervozitatea şi nerăbdarea“. 

De sigur că și secretarul comitetului, d-l 
Dr. I. Blaga, a înțeles în felul nostru singura 
îndatorire ce-o aveă acum societatea — pre- 
gătirea trupei —, căci în raportul său pe 
1902;03 atribuie solicitudinii ce-o arată față 
de reprezentațiile de diletanți numai în- 
semnătatea unei preparări a terenului, 
„pentruca să poată asigură funcţionarea şi 
vieața unei trupe stabile, ce va aveă a se 
constitui în viitor la iniţiativa societății.“ 
Dar pentru a dovedi de altă parte, că e totuș 
de acord și cu ceilalți membri ai comitetului, 
ne dă şi d-l Blaga imediat la începutul ca- 
rierei sale de secretar o mică doză de brom 
în acest hap: „Și viitorul acesta nu va mai 
fi așa de îndepărtat.“ Au trecut de atunci 
totuş 13 ani! 

Dar întreagă cantitatea de brom, de care 
dispuneă comitetul, s'a dat întreagă și deo- 
dată „poporului român din Ungaria și Tran- 
silvania, care cereă cu insistenţă înființarea 
teatrului“, în forma acestei hotărîri a adu- 
nării generale dela Bistriţa (1902): „Societatea 
decretează în principiu înfiinţarea teatrului 
român în sensul $-lui 21 din statute“; după 
cum tot „în principiu“ s'a dat la 1887 un 
premiu, care la 1888 tot în principiu s'a luat, 
fiindcă se dăduse doar numai în principiu. 
Paradă! 

Știindu-se acum la adăpost de „nervozi- 
tatea publicului“, comitetul inaugurează de 
fapt, în toamna anului 1903, noua direcţie: 
trimite în străinătate (Viena și Berlin) pe 
d-l Z. Bârsan, întâiul bursier al societăţii 
(125 lei lunar), care fără să fi avut până atunci 
o bursă terminase conservatorul la Bucureșşti,!) 
Așadar întâiul pas spre ţintă se făcuse! 


1) „Lupta“ 1908, Nr. 183: Z. Bârsan: „Vieaţa tea- 
trală în Ardeal“. 

Dar comitetul ajunge îndată în contrazicere 
cu sine însuș, când îi dă d-lui Gh. Stoica 
nu o bursă, ci numai un „ajutor“, ca să stu- 
dieze la conservatorul din București, însă „fără 
a-şi luă (față de d-l Stoica) angajamente pentru 
viitor“. Îşi închipuiă comitetul, că d-nul Z. 
Bârsan va puteă jucă drame singur? Şi a 
pierdut din ochi atât de repede ținta, trupa, 
care nu puteă constă numai dintr'un actor? 
Nu este aceasta o rătăcire, întâia rătăcire? 

În acelaș an înregistrăm şi a doua. Advo- 
catul din Lugoj, d-l Dr. G. Dobrin prezintă 
comitetului propunerea: „Să nu se confereze 
prea multe stipendii pentru artişti, până nu 
vom dispune de capitalurile suficiente, căci 
avem mai mare lipsă de piese decât de 
actori“ (Anuar pe 1903'4, pag. 135), și pentru 
această idee, ca și când comitetul s'ar fi bu- 
curat că a mai dat de un om, care vrea să 
adune numai parale și nu vrea să crească 
actori, alege în 1904 pe d-l Dobrin membru 
în comitet! Să îi voit comitetul întâi crearea 
unui repertoriu și, după ce acesta va îi fost 
gata, creşterea actorilor, cari să-l joace?? 

Acelaş an, ca să încheie poate cu o pâ- 
răitoare rachetă, aduce și propunerea d-lui 
Branisce: Societatea să cumpere un fono- 
graf pentru scopuri ştiinţifice. Fonograful se 
și cumpără și aceasta este o dovadă înde- 
stulitoare, că membri comitetului şi-au uitat 
de ţinta fixată, când s'au învoit să se facă 
știință din budgetul menit pentru bursele 
elevilor de conservator. 

Anul viitor, 1905, ne aduce alte surprinderi. 
D-I Z. Bârsan, întors din străinătate, e trimis 
la Bucureşti, ca să joace pe scena Teatrului 
Naţional de-acolo şi, ne închipuim noi, să se 
întroducă în practica de regizor. Se întoarce 
și dela București, unde nu putu să-și ajungă 
scopul, fiindcă i se ținù calea închisă. Comi- 
tetul îi cere atunci să joace cu diletanţii. 
Bârsan refuză: „Căci cu diletanţi, cari se 
grimează ca nişte irozi, cu oameni buni, cari 
nu ştiu bine românește și nici litera- 
tura dramatică dela noi și de aiurea n'au 
putinţa şi pregătirea de-a o judecă, se revine 
la primitivitate“ („Lupta“, loc cit). Întâiul 
bursier al societății îşi dă deci dimisia și 
comitetul i-o primeşte! Acesta, crezând că a 
făcut cu d-l Bârsan o tristă experiență și 


voind a se ști ferit de altele asemenea, în- 
tregește Pianul de acțiune: Comitetul „anga- 
jează pe bursieri în serviciul societăţii, dacă 
corăspund aşteptărilor“. (Anuar pe 1904/5 
pag. 89) Ţarism! 

Revista „Luceafărul“ sprijinește însă pe 
Z. Bârsan, când zice despre el că „eră sin- 
gura personalitate artistică, la care putea 
reflectă societatea“ și găsind în alte cauze 
decât în cari căută comitetul motivele dimisiei 
d-l Bârsan cereă din nou — amintind ţinta 
fixată — „creșterea câtorva actori“. 

Interesul publicului faţă de societate încă 
începe să scadă, fiindcă nu este cine și nu 
este ce să-l țină treaz și constant. Secretarul 
societăţii se plânge în raportul său că „cei 
mai mulţi membri sunt membri de ocazie“. 
Creșterea fondului — din taxele membrilor — 
nu mulțumește deci pe membri comitetului. 
Dar numărul reprezentaţiilor de diletanți a 
crescut într'o măsură neobişnuită: 186! Aduse 
în legătură, aceste două constatări ne îndrep- 
tăţesc la singurul comentar posibil: Interesul 
publicului crește față de teatru, dar scade 
față de societatea, care nu grăbeşte să i-l 
dea aşa cum îl cereă el, publicul. Atunci co- 
mitetul cedează și se hotărește să dea două 
burse deodată. Le iau d-nii T. Morar, care 
însă în anul viitor a şi renunțat la ea, și 
A. P. Bănuţ, care entuziasmat de scopul so- 
cietății „s'a hotărît să abandoneze cariera 
liniștită de advocat pentru pânea amară de 
artist dramatic la noi“ („Luceafărul“). 

Dar ceeace comitetul îndreaptă de-o parte, 
strică tot el de cealaltă. Nu are parale decât 
pentru doi bursieri; are însă 6000 coroane 
pentru clădirea unei scene în casa naţio- 
nală din Sibiiu! Aceasta însemnează oare 
urmărirea unui scop cu îndărătnicie, când, 
voind să creşti actori din cari să organizezi 
o trupă, îţi plasezi paralele într'o simplă 
scenă? Dar cu cele 6000 de cor. s'ar fi putut 
crește două actrițe ori alți doi actori!! 

Comitetului însă parcă îi pări rău şi de 
a doua bursă votată d-lui T. Morariu, căci 
abiă aşteptă, ca acesta să renunţe la ea (Sept. 
1906), pentruca să o schimbe întrun ajutor 
votat d-lui Nicolae Băilă, iarăş „fără a luă 
vreun obligament în ce privește viitorul 
d-lui Băilă“, deci, adăugăm noi, fără a luă 

vreun obligament în ce privește trupa, ce 
trebuiă înființată. Căci comitetul are acum iarăș 
numai un bursier, pe d-l A. P. Bănuţ, cu care 
încă de-atunci aveă poate de gând să repe- 
teze experimentul întreprins cu d-l Z. Bârsan. 

Dar în zig-zagul, pe care apucase acum 
comitetul, votarea unei burse d-lui |. Crişan, 
penţru muzică, însemnează o deraiare. Căci 
refuzând bursa d-lui Băilă, care o cereà 
pentru conservatorul de declamaţie, şi dând-o 
d-lui Crişan, care o ceruse pentru conserva- 
torul de muzică, comitetul produce dovada 
cea mai clară, că și-a schimbat ţinta. 
Aceasta eră doar: organizarea unei trupe 
dramatice! Intenţionă comitetul acum orga- 
nizarea unei trupe de operă sau de operetă? 
Ori urmărind două ţinte — adecă: două 
trupe sau o trupă cu două feluri de actori 
— nu vedeă, că își îngreunează și mai mult 


deslegarea problemei şi întârzie și mai mult 
ajungerea măcar a uneia din cele două ținte? 
Și dacă nu avi burse destule pentru o ca- 
tegorie de elevi, aveă acum destule pentru 
două categorii? Atunci de ce nu a prezentat 
planul cel nou, de-a formă o trupă de operă, 
unei adunări generale? 

Se pare că nimeni nu analizase astfel si- 
tuația; căci și vicepreședintele societăţii, 
d-l V. Oniţiu, se alunecă odată şi expune 
într'un discurs ocazional generalități ca a- 
ceasta: „Societatea noastră şi-a ales problema 
culturii estetice“, în loc să fi scuturat puternic 
din hamuri cu energia de care a dat adeseori 
dovadă şi să fi îndreptat societatea spre 
ținta odată fixată, care singură puteă fi ajunsă 
în timp scurt: cu sprijinul societăţii și spre 
folosul ei. 


(Va urmă.) Dr. Al. Bogdan. 


===, 


Dări de seamă. 


A. Sa Regală Principesa Maria, Crinul vieții, 
poveste. Versiune românească de Elena Perticari- 
Davila. Atelierele grafice Socec et Cie. Bucureşti, 1913. 
Preţul: 2 lei. 

Povestea „Crinul vieţii“ e tot aşa de frumoasă ca 
şi autoarea ei; ințelesul ci tot aşa de adânc ca şi 
sufletul artistei ce-a conceput-o. Subiectul e simplu: 
două gemene fete de împărat se îndrăgostesc de un 
Făt-Frumos, fiu de împărat. Dar numai una dintre 
surori c aleasa inimei lui. Cealaltă trebuie să se jert- 
fescă pentru a le da întreaga fericire. Povestirea e 
țesută pe un fond idealist, alcătuind o apoteoză a 
altruismului. A. Sa Principesa Maria, in toate privin- 
tele, e o vrednică urmaşă a sărbătoritei Carmen Sylva. 
Povestirea curge vioaie, limpede, interesantă şi plină 
de poezie. Autoarea are toate calităţile unei pove- 
stitoare: fantazie, intuiţie şi invenţie. 'Traducătoarea 
şi-a dat toată silința să o încetăţenească şi în litera- 
tura noastră. A făcut o faptă bună, care se poate răs- 
plăti cetind cartea. Ceice se vor grăbi cu răsplata, 
nu se vor căi. T 

* . 

Dr. lacob Radu, Biserica Sf. Uniri din Tâmpă- 
haza-Uifalău. Satele şi Poporul. Monografie istorică. 

Uifalăul e locul de naştere al P. S. bogatului episcop 
din Oradea-mare. Feciorul de ţăran, după ce şi-a 
clădit un grandios palat în Orade, şi-a adus aminte cu 
pietate de modestul sat de pe Murăş, de unde şi-a luat 
sborul spre cucerirea vieţii, și l-a dăruit cu o biserică 
nouă, care s'a sfinţit în 1910. Clădirea acestei biserici a 


îndemnat pe fratele P. S. S. episcopului, pe părintele 
canonic Dr. lacob Radu să scrie această carte luxoasă. 

Părintele canonic, un sârguincios cercetător al tre- 
cutului, ne dă în această carte și câteva date despre 
istoria şi etnografia celor două comune, cari nu pot 
fi decât binevenite. Mai pe larg se vorbeşte, însă, 
despre trecutul bisericei şi şcoalei din Tâmpăhaza şi 
Uifatău. 

Arhiteciura bisericei e cea „obicinuită la meşterii 
din Ardeal“ şi „nu prezintă vreun interes din punct 
de vedere arhitectonic“ — ne spune singur autorul. 
Păcat! Se puteă face uşor o arhitectură românească 
după bisericile vechi, care s'ar fi potrivit cu pictura 
bizantină din lăuntru făcută de pictorul Smighelschi. 
Cartea cuprinde şi părerile pictorului nostru despre 
pictura bizantină, pe cari, împreună cu câteva ilustraţii, 
le-am reprodus într'un număr trecut. 

Cartea e bogat ilustrată şi frumos tipărită, așa că 
atât forma externă cât şi cuprinsul face din ea o pu- 
biicaţie prețioasă, vrednică de cunoscut. T. 

+ 

P. Dulfu: Gruia lui Novac. De sigur cea mai nouă 
„epopee“ a d-lui P. Dulfu „Gruia lui Novac“ e infe- 
rioară cunoscutelor sale scrieri poporale „Legenda 
țiganilor“ şi mai ales „Isprăvilor lui Păcală“, aşa cum 
apăruseră „Isprăvile“ în întâia ediţie. Pentru literatura 
noastră poezia lui losif „Gruia“ înseamnă mai mult 
decât întreg acest volum de 260 pag., în cari nu putem 
întâlni decât o searbădă proză rimată. D-1 Dulfu, în 
„Gruia lui Novac“ vrea să imiteze versul poporai, dar 

nu se apropie de e! decât în foarte puţine strofe; vioi- 
ciunea povestirii, plasticitatea descrierii, strălucirea 
metaforelor din baladele poporale, nu le vom întâlni 
nicăiri în cele douăzeci și patru de cânturi ale epopeii, 
lungite, cele mai multe, fără nici o lipsă. 

Astfel „Gruia lui Novac“ poate să se cetească cu 
un oarecare interes numai de păturile populare, deşi 
chiar pentru acestea e de preferit o colecţie a bala- 
delor despre Gruia și alți haiduci, faţă de o prelucrare 
ca cea de faţă. 

Dar, scrisă pentru păturile populare, nu pricepem 
pentru ce nu i s'a făcut şi un preţ... popular, pentrucă 
2:50 cor. nu prea dă poporul pentru o carte. llustra- 
țiile lui A. Murnu decorează plăcut întregul volum. 

x A. 


Gheorghe Cair: Farmec. D-1 Cair se va fi simțit 
„fermecat“ scriind acele „poezii“, „poeme în proză“, 
„Sanguine“, „schițe“, „fabule“ şi „epigrame“ pe care 
le tipăreşte, cu un prisos de lux, în volumul „Farmec“, 
dar cetitorul din nenorocire, nu va puteă simţi acel 
deliciu rar. El va rămâneă cu sensaţia că autorul a 
fost fermecat de sine însuş fără nici un motiv, decât, 
poate de decadenţele şi urâtele sale simțeminte. D-sa, 
de altfel, cu modestia ce-i caracterizează pe ceice in- 
treţin curentul decadent nu în literatura română ci în 
revistele simboliste, bănueşti numai că e artist. „Poate 
că în mine doarme de mult artistul, fără să fi bănuit 
până acum, căci în vieaţa mea n'am prețuit nici su- 
fletul, nici firea, nici înclinările femeii. Am fost tot- 
deauna gata să jertfescorice pentru corpul 
iubitei“. 

A jertfit, întradevăr 190 feţe şi frumoasele ilustraţii 
ale d-lui Murnu numai ca să-și satisfacă dorinţa de-a 
fi mereu lângă obiectul înclinărilor sale, pe care nu 
putem să arătăm cu probe cum îl cântă, fiind pagini 
aşa de obscene pe cari nici cei mai cutezători sim- 
bolişti români nu le-ar fi adunat în volum. 

Nu, d-le Cair, nu mai sta la îndoială, te asigurăm 
noi că eşti un artist, numai arta d-tale mare a face 
nimic cu literatura... Sunt multe meserii în lumea 
asta în cari poate ajunge cineva artist. A 

* 

l Agârbiceanu, „Arhanghelii“, roman. Editura 
„Luceafărul“. Sibiiu, 1914. 

Oricât de mare povestitor e părintele Agârbiceanu 
iţi trebuie mult curaj ca să începi cetirea acestui roman. 
E lung de 125 pag. în formatul acestei reviste! Cine 

îndrăzneşte, însă, să-l cetească dela început până la 
sfârșit, cum am făcut noi, nu pierde vremea înzadar. 
Părintele Agârbiceanu e totdeauna interesant. Puter- 
nicul lui talent și uimitoarea intuiţie îl ajută să pă- 
trundă în adâncurile fenomenelor sociale şi în cele 
mai tăinuite colţuri ale sufletului omenesc, pe cari le 
ştie evocă şi zugrăvi. 

În primul său roman, „Povestea unci vieţii“, ne- 
publicat în volum, a încercat să facă o psihologie 
socială, să scrie un capito! din moravurile vieţii noastre 
ardeleneşti. Şi mai presus de acestea a voit să arete 
cum omul e robul pasiunilor. 

În at doilea roman se ilustrează vieaţa idealistă 
superioară (Vasile Murășanu) alături de vieaţa mate- 
rialistă, brutală (losif Rodean). Cea dintâi triumfă şi 
tocmai deaceea întreaga țesătură a romanului ni se 
pare tezistă. 

Scriitorul Agârbiceanu e şi preot şi încă un preot 
cum nu ni s'a dat prilej să cunoaştem un al doilea. 
E un slujitor al altarului nu din profesie, ci din cea 
mai adâncă convingere. Întreaga lui ființă, mentalitate 
şi simţire e a unui filozof preot, care tuturor învăţă- 
turilor creștineşti le dă interpretarea adevărurilor veş- 
nice și a credințelor inerente sufletului omenesc. La 
dânsul şi arta se răsfrânge prin această prismă a cre- 
dinţei. În fruntea romanului „Arhanghelii“ a pus cu- 
vintele evanghelistului Mateiu: „Unde este comoara 
ta, acolo este și inima ta“, indicând prin această în- 
țelepciune a scripturii ideia fundamentală a romanului. 
Să nu-şi închipue însă cetitorii că părintele Agârbi- 
ceanu a ales forma de roman pentru o predică din 
postul mare. O, nu! El zugrăveşte amănunţit un colţ 
de pământ al Ardealului, vieaţa băieşilor din Munţii 
Apuseni, cari scurmă pământul pentru a culege 
aurul ce-i ridică şi coboară, ca pe niște robi ai co- 
morilor. 

În povestire se amestecă o mulţime de episoade, 
cari sunt poate dintre cele mai reuşite. Descrierea 
unei petreceri din Văleni sau cutare tip sunt brilian- 
tele romanului. 

Întro dare de seamă scurtă nu putem stărui nici 
asupra calităților nici asupra defectelor acestei po- 
vestiri. Părintele Agârbiceanu dovedește, însă, însuşiri 
de romancier. Dacă va reuşi să fie mai concentrat și 
mai îngrijit ca formă suntem siguri că va izbuti să 
creeze romanul ardelenesc, care lipsește până acum 
din literatura noastră. T 


=] 

Cronici. 


Actualități. 


Rechemarea contelui Czernin? 


O gazetă străină ne aduceă deunăzi știrea, că mi- 
nistrul Austro-Ungariei la București, contele Czernin, 
va fi rechemat şi că probabil va fi numit în postul 
atât de important de ambasador pe lângă curtea din 
Berlin. Pentru noi ştirea aceasta se descompunsă din 
capul locului în două părţi, una posibilă şi explicabilă, 
alta puţin logică şi puţin probabilă. 

Pentrucă eră prea posibil şi probabil ca, nereușind 
să-și atingă scopul ce s'a urmărit prin numirea sa — 
readucerea României la vechile raporturi de intimitate 
cordială faţă cu monarhia — contele Czernin să plece 
dela postul său din Bucureşti, fie silit, fie de bună 
voie. Dar cu atât mai puţin ne păreà probabil ca — 
drept recompensă pentru un nesucces — un diplomat 
să fie inaintat dela un post mai mic la altul mai mare 
şi mai important. 

În politică, mai mult decât oriunde, succesul con- 
sfinţeşte și nesuccesul descalică persoanele. Nu ne 
puteam inchipui ca de data asta regula să fie răstur- 
nată şi ca un eșec evident şi netăgăduit de nimeni să 
fie interpretat ca un merit şi ca un titlu de înaintare. 

Oricare ar fi însă adevărul, fie că contele Czernin 
va ocupă postul d-lui Szâgyenyi-Marich la Berlin, fie 
că nu, trebuie să spunem că ne bucurăm de plecarea 
sa din București. Pentrucă, să vorbim drept, numirea 
lui în acel loc nu a fost decât o abilitate diplomatică, 
puţin demnă de oameni cinstiţi. Scopul ce s'a urmărit 
prin ea a fost de a se duce în rătăcire o lume întreagă. 
Diplomaţia noastră a vrut să producă pretutindeni, 
dar mai ales la Bucureşti, impresia că prin numirea 
unui om politic antimaghiar şi românofil s'a schimbat 
însuş cursul politicei interne faţă cu Români. Contele 
Berchthold a voit să ne facă pe noi şi pe cei din Bu- 
cureşti să credem că, de acum înnainte, orice asu- 
prite şi nedreptate față cu Românii din Ungaria a 
incetat şi că orientarea politicei austro-ungare se în- 
drumează tot mai inult pe calea marilor reforme in- 
terne, spre ţinta Gross-Osterreich-ului federalist, 
propoveduită in scrierile noului ambasador austro- 
ungar din Bucureşti. 

Se înţelege că eră o încercare de a ne zăpăci și 
de a aruncă praf în ochii lumii românești. Pentru a 
câştigă în mod trainic prietenia neamului nostru, tre- 
buie să se înceapă cu reformele de politică internă, 
nu externă. Nu persoana ambasadorului din Bucureşti, 
ci persoanele şi întreg sistemul! politic din Budapesta 
trebuiesc primenite. Fără de această schimbare internă, 
numirea contelui Czernin, sau a oricărui diplomat filo- 
român, la București nu eră numai zadarnică, dar şi 
o trăsură de şah vicleană şi primejdioasă. Ea indică 
o nouă direcţie politică, fără să o şi urmeze; ea si- 
mulă o nouă bunăvoință sub care se ascundeă tot 
vechea vrășmășie; ea profesă o minciună, care ușor 


Rar fi putut să ducă în rătăcire lumea românească ofi- 
p7 cială şi neoficială. 
Es 


La început trebuie să constatăm cu durere şi ru- 
şine această apucătură de o vulgară viclenie a diplo- 
maţiei, mai mult ungurești decât austriace, a reuşit. 
Sfânta naivitate românească ca de atâtea alte ori, a 
ascultat și de astădată de glasul Pestei, îmbrăcată în 
pielea de măgar a Vienei. Numirea contelui Czernin 
a făcut la noi şi în Bucureşti o „impresie excelentă“. 
Noul ambasador a avut o „presă bună“ cum se zice. 
Ziarele din Ardeal şi din Bucureşti l-au salutat cu 
căldură și cu etuziune. S'a jubilat ca la venirea unui 
Mesia. Anume oameni la noi credeau, că acuma totul 
e câştigat şi că toate suferinţele noastre vor incetă. 
_Optimiştii noştri vedeau în gândul lor statul naţional 
maghiar de azi prăbuşindu-se în praf şi ruină. D-l 
lorga singur, mi se pare, a ridicat un glas de nein- 
credere şi prudenţă faţă de încercarea Austriei de a 
păcăli România. Dar el, ca şi alţi oameni dela noi 
de aceeaş părere, nu au fost ascultați. 

Din fericire, politica ungurească ne-a venit în ajutor 
spre a deschide ochii şi celui mai optimist dintre noi. 
Mai întâi contele Tisza a dat declaraţiuni „liniştitoare“ 
în delegațiunea ungurească, spunând, că noul amba- 
sador la Bucureşti nu va puteă să facă decât politica 
stăpânilor săi. Lucru foarte firesc pe care însă, la în- 
ceput, nimeni dintre optimiştii noştri nu voise să-l 
înțeleagă. Dar și mai mult decât asta a contribuit la 
trezirea şi desmetecirea spiritelor acţiunea de „împă- 
care“ a contelui Tisza. Ea ne-a arătat tuturora, că 
cercurile conducătoare nu vor să aducă nici o îmbu- 
nătăţire simţitoare sorții noastre. „Concesiunile“ fă- 
găduite de contele Tisza au avut darul să deschidă 
oricui ochii, că egoismul feroce al şovinismului unguresc 
nu vrea să cedeze nimic din bogatele privilegii naţio- 
nale ce deţine de o jumătate de secol în dauna nema- 
ghiarilor. Politica de maghiarizare se va urmă înainte 
fără nici o schimbare, călcând în picioare vegetaţia tâ- 
nără şi plăpândă a culturii, a vieţii naţionale româneşti. 

Acum abiă, lumea dela noi a început a se încre- 
dinţă, că pretinsa „nouă“ direcţie filoromânească a 
fost o minciună îndrăzneață şi perfidă. Cercurile con- 
ducătoare au urmărit, nu o schimbare în bine a sorții 
noastre, ci o simplă păcăleală a României. Numirea con- 
telui Czernin, a marelui „mâncător de Unguri“, închinat 
în slujba Ungurilor Berchtold şi Tisza, apoi „acţiunea 
de împăcare“, au fost simple manopere diplomatice. 

După hotărîrea, naturală şi necesară, a comitetului 
naţional de a respinge propunerile contelui Tisza, 
opinia publică din Regat s'a rostit. Încet şi treptat, 
diplomaţia noastră îngrămădise, prin periidiile ei, sen- 
timentul decepției și al revoltei adânci în spirite. 

În acţiunea de protestare a „Ligii culturale“ ele sau 
descărcat ca o furtună, care curăță atmosfera. Acum 
situația e clară. Alianţa României e pierdută definitiv 
pentru monarhie. Ce-i drept, ea există încă în acte 
şi în notele diplomatice, dar păstrează o valoare pur 

platonică. Ea ce ca o teorie frumoasă ce nu se poate 
aplică. Atunci când, întrun moment dat, cineva ar 
incercă să o traducă în faptă, ţara intreagă sar ridică 
împotriva lui ca un singur om şi l-ar împiedecă să 
treacă dela intenţie la realizare. Ar fi o furtună, care 
ar puteă să clatine temeliile celor mai puternice in- 
stituţii ale statului şi conducătorii lui sunt mult mai 
inţelepţi decât să rişte asemenea primejdii. Pentru 
Austro-Ungaria insă pierderea alianţei româneşti e 
pierderea siguranţei externe, e sdruncinarea întregului 
ei sistem de apărare politică şi sirategică. Cerul mo- 
narhiei se întuuecă definitiv. Dela graniţa Galiției până 
la Adriatică şi poate până la Bozen şi Meran se în- 
tinde fără întrerupere brâul de duşmănii ca un cerc 
de fier a cărui strânsoare poate să o sdrobească. lată 
semnificaţia acţiunii „Ligii culturale“. 

Și iată şi rezultatele politicei austro-ungare, repre- 
zentată la Bucureşti de un om de a cărui venire se 


legaseră atâtea iluzii şi nădejdi. În intervalu! scurt” 


de șase luni ele au fost sfărmate și risipite. Cu toată 
prezența contelui Czernin se poale constată că, la 
București, Austro-Ungaria a pierdut o nouă bătălie 
diplomatică, poate ultima şi hotăritoare. Încercarea 
de a păcăli România şi de a o „prinde“ a dat un 
eșec complet și lamentabil. Din seria mănioasă de 
articole a lui „Presse“ spumegă furia oarbă şi nepu- 
tincioasă a diplomaţiei noastre, care-şi vedeă planul 
atât de subţire sfărâmat şi făcut praf. Nimic mai pri- 
mejdios în politică, şi mai ales în politica externă, 
decât a trezi nădejdi ce nu se înfăptuesc. 

Plecarea contelui Czernin din Bucureşti e deci ex- 
plicabilă şi necesară. Ea e chemată să puie capăt unui 
echivoc, unei minciuni. E mărturisirea pe față a unui 
eșec diplomatic. Se recunoaşte, că misiunea marelui 
„filoromân“ a eşuat și că România nu se poate cå- 
ştigă nici cu vorbe frumoase, nici cu gesturi prieti- 
nești şi măgulitoare, ci numai şi numai cu un singur 
lucru: cu fapte, cu concesiuni politice reale acordate 
Românilor din Ungaria. 

Nesuccesul contelui Czernin nu se datoreşte lipsei 
sale de calităţi personale de abilitate diplomatică. El 
e fructul amar al unei polilici îndelungate, pregătit 
prin 40—50 de ani de greşeli continue, închegate în 
sistem. E un trecut întreg care se răsbună şi care 
nu poate fi ispășit prin o numire de ambasador la 
Bucureşti. 

Nu putem să tăgăduim însă nici contelui Czernin 
o parte de vină a eşecului său. Prin broşuri şi articole, 
el a dovedit, că cunoaşte păcatele și cusururile ac- 
tualei alcătuiri de lucruri din monarhie, a pus degetul 
pe rană și a indicat şi remediul, singurul leac cu pu- 
tință. Atunci, propovăduitorul unei schimbări în bine, 
al unei epoce de reforme, pentru ce se angajează 
totuş în serviciul unui sistem vechiu şi vicios? Și 
întors acasă, va aveă oare curajul, măcar acum, să-şi 
mărturisească greşeala, şi mai bogat cu o experienţă, 
va publică oare o nouă broșură arătând adevăratele 
cauze âle nesuccesului său şi al monarhiei? 


Gh. Pădure. 
[m] 

Scrisori din Anglia. 


Carmen Sylva şi The Royal Society of literature. 
-- Din presa engleză. — Sărbătorirea lui Shakes- 
peare. 


„The Royal Sociely of literature“ din Londra a săr- 
bătorit — la 25 Martie — primirea Carmen Sylvei ca 
membră a ei. Societatea aceasta academică, pusă sub 
președenţia regelui Angliei, se bucură de o mare au- 
toritate, fără să fi dând măcar „șezători“ literare — 
ca S. S. Reul bucureştean — unde publicul admiră 
pe cutare poet sentimental pentru arta de a scoate 
oftări conakiene, când își dă ochii peste cap. Englezii, 
nație conservativă sunt înapoiaţi faţă de cele mai noui 
mijloace de reclamă literară. 

Operile literare ale Carmen Sylvei sunt cunoscule 
în Anglia poate mai bine decât în România. La noi, 
afară de câteva traduceri ale d-lui Coşbuc şi cele ale 
blândului losif pe care l-am găsit, intr'o zi de Crăciun, 
sgribulit de frig şi flămând în colţul obscur al unei 
cafenele, trudindu-se să toarne în versuri românești 
o poezie regală, scrisă proaspăt la maşina Yost şi 
trimisă... ca dar, nu sunt altele mai de valoare. Poe- 
ziile au avut parte și de o traducere a lui Ilie (Ah!) 
Ighel Deleanu, care nu ştiu cum va fi cunoscând jar- 
gonul german, că pe cel român se vede bine că il 
scrie chiar în versuri. Nici „Poveştile Peleșului“ mau 
avut parte de o adevărată haină românească, ci de 
una din acelea pe care le îmbracă doamnele dela 
curte, la zile mari. Rămâne dar ca, de-acum incolo 
să încercăm a cunoaște şi prețul, după cuviinţă opera 
literară a reginei noastre. 

„The Royal Society of literature“ a însărcinat pe 
d-l Maurice A. Gerothwohl să ţină o cuvântare despre 
opera Carmen Sylvei, cuvântare care s'a publicat apoi 
în „Fornightly review“ de pe April, după ce fusese 
cetită în şedinţa dela 25 Martie. D-nul Mişu, ministrul 
României la Londra, cea mai fericită excepţie în di- 
plomaţia română, care înainte de formalităţile seci, 
se interesează de tot ce poate folosi — din vieaţa 
şi civilizaţia engleză — ţării sale, a răspuns la cu- 
vântarea d-lui Gerothwohl. 

De obiceiu când se vorbeşte despre poetă, care e 
şi regină e greu să se păstreze cumpătul în epitete 
strajnice şi nu odată am auzit şi am cetit laude într'un 
limbagiu desfrânat care, în primul rând, cred că ne- 
mulţumesc pe Poeta-Regină. 

De war fi mirajul unei decoraţii şi alte leacuri de 
acestea!... 

D-! Gerothwoh!, deşi neo-englez, a fost ceva mai 
„englez“ în laude; s'a răsbunat însă îndeajuns într'alt 
„chip, căci a dat o cuvântare întrun stil „preţios“, me- 
nită parcă să arete mai mult ce poate d-sa decât ce 
însemnătate are opera Carmen Sylvei. 

„Poveştile Carmen Sylvei pot fi așezate alături de 
ale fraţilor Grimm, Perrault, Andersen“ spune d-l 
Gerothwohi. Crede că mare parte din operile Reginei 
sunt opere de imaginaţie. 

„E înclinată ca mulți scriitori mari — femei mai 

ales, ca George Sand — să lase prea multă libertate 
emoţiilor şi ideilor“. 

„Nu-şi îmbină totdeauna cu destulă băgare de seamă, 
țesătura sentinţelor şi nu restrânge conturul perioa- 
delor. Câteodată scrie — nu vreau să zic cu negli- 
jenţă (loosely) — dar prea liber, într'o pornire prea 
uniformă...“ 

Citează „lehovah“ — tradus în franțuzeşte de Elena 
Văcărescu — și crede că aceasta e cea mai însem- 
nată operă epică a Carmen Sylvei. Spune, că această 
operă se înalță prin poezia eroică şi spirituală, prin 
Gemnitatea cugetării. 

„lehovah reprezintă, fără îndoială, cea mai puternică 
năzuință a Carmen Sylvei cătră un loc foarte înalt, 
atât în literatura contemporană a Europei, cât şi în 
analele poeziei germane.“ 

Cuvântarea se termină cu un fel de elegie scrise 
de Regină în englezeşte şi în versuri albe, cu prilejul 
morții Reginei Victoria a Angliei. 

> 

Presa engleză a semnalat — şi cu aprecieri drastice 
— nervositatea presei austro-ungare față de România, 
în urma întrunirii Ligei culturale şi a călătoriei prin- 
cipilor români la Petersburg. Incontestabii că presa 
britanică îşi schimbă puţin atitudinea faţă de noi, fie 
din motive diplomatice, de care n'avem să ne preo- 
cupăm aici, fie din pricină că România a dovedit că 
e un factor de ordine și de civilizaţie în Orient, iar 
nu o ţară, care vrea să răpească teritorii dela cei 
slabi, cum se credeă acum câteva luni. 

Semnalez un articol publicat în „Morning Post“ 
din 7 April. 

Vorbind despre situaţia din Albania, autorul arti- 
colului in chestiune accentuează tendinţa uaţionalită- 
ților din Europa sud-ostică de a-şi afirmă drepturile 
lor și de a căută să se constituească în state naţio- 
nale. „Naționalismul a schimbat Italia dintr'o pusderie 
de guvernăminte despotice în regatul de azi, care are 
tendinţi de expansiune. Naționalismul a dat putinţa 
Prusiei să unifice Germania şi să o pună sub condu- 
cerea ei militară; Germania unită stărue să impună 
„O politică universală“. Naționalismul a alungat Im- 
părăţia turcească din Principatele dunărene şi din 
Balcani şi a creat regatul României, Serbia şi Grecia. 
Naționalismul face ca conducerea monarhiei austro- 
ungare să fie tot aşa de grea ca şi în zilele Mariei 
Teresia sau losif Îl. Acum o săptămână, sau două, 
s'a ţinut un meeting în Bucureşti — nu cu asenti- 
mentul guvernului român — în care s'a discutat fără 
nici o rezervă, chipul în care sunt trataţi Românii din 
Transilvania și Ungaria de cătră Unguri. Nimic nu 
supără mai mult pe Maghiari decât exprimarea, fără 
inconjur, a oricărui fel de naționalism, afară de na- 
ționalismul ior. Ei vor o Ungarie numai pentru Ma- 
ghiari şi toți locuitorii Ungariei să devină Maghiari. 
Dar jumătate din locuitorii Ungariei nu sunt Maghiari 
şi nici nu doresc să fie. Ei sunt Români, Slovaci şi 
Sârbi. Câtă vreme nu există o Românie și o Serbie 
(desigur, în înţelesul că nu există o Românie tare) 
ei erau nevoiți să se împace cu maghiarizarea. Acum 

însă ei sunt conştienţi de înrudirea cu naţiunile ne- 
maghiare şi nu pot fi împiedecaţi de a resimţi domi- 
naţia unei rasse, care le neagă, nu numai drepturile, 
dar şi libertatea de a-şi vorbi propria lor limbă şi 
de a aveă cuvânt în trebile unei ţeri, în care cred 
că au drepturi cetăţeneşti, tot ca şi vecinii lor Ma- 
ghiari.“ 

Articolul accentuiază grija celor dela Viena de a 
stabili un echilibru măcar in tensiunile dintre neamu- 
rile Monarchici. Se pare însă că diplomaţia austriacă 
rămâne uimită in faţa mişcării neamurilor şi e gata 
să repete vorbele lui Metternich: „A inncbunit lumea 
şi pace“. Căci nu mai merg combinaţiile cela birouri. 

Autorul articolului închee astfel: „Se pare că Mo- 
narchia austro-ungară se găseşte intro situaţie tot 
aşa de precară ca la 1848. Şi aceasta din pricina gre- 
şelilor şi nesiguranţei politicei saie externe“. 

E 


Un membru al Parlamentului englez a publicat în 
„Times“ o telegramă in care se dădeau relaţii asupra 
masacrului dela Coritza. Acest deputat a fost aproape 
de localitatea in chestiune când s'au comis omorurile 
şi afirmă că bandele au fost conduse de ofiţeri 
activi în armata grecească, de oameni politici şi de 
alte persoane în legături cu guvernul grec. O altă 
telegramă sosită mai în urmă dela un misionar spuncă 
acelaş lucru. Aşadar, Grecii sunt amorezaţi lulea 
de noi. * 


S'a sărbătorit la 23 Aprilie — ziua în care s'a născut 
și a murit Shakespeare — la Stratford on Avon 350 
de ani dela naşterea marelui dramaturg. 

Shakespeare e socotit ca cel mai mare poet al lumii. 
Tolstoi — şi alții tot așa de mari — au făcut însă 
opinie separată în această privință. Ba erà să uit că 
mai sunt „baconienii“ cari cred că toate operile cari 
trec drept ale lui Shakespeaie au fost scrise de Bacon. 
O coincidenţă ciudată însă, a făcut ca cel mai de scamă 
duşman al lui Shakespeare, Sir Lawrance, să moară 
cu trei zile mai înainte de sărbătorirea celor 350 de 
ani dela naşterea poetului dela Stratford on Avon, ca 
şi când mar fi dorit să mai vadă preamărirea me- 
moriei aceluia pe care îl credeă servitorul lui Bacon. 
Acest Lawrance a scris o carte mare, in care aduce 
multe argumente destul de serioase în favoarea lui 
Bacon, dar și multe ridicole, mai ales când vede în 
întrebuinţarea cuvântului „bacon“ (Slănină) în vr'una 
din piesele lui Shakespeare, semnătura lui Bacon. E 
adevărat că portretul lui Shakespeare samănă mai 
mult a mască şi că are o ureche pe dos, iar partea 
stângă a îmbrăcămintei e întoarsă cu partea din spate 
in piept. Dar asta poate fi vina desemnătorului. Sir 
Lawrance însă eră un om ciudat și, între altele, purtă 
o pălărie de patruzeci de ani! 

Oricum, Shakespeare, după credința generală şi 
după aceea a Carmen Sylvei, care a trimis un autograf 
la Stratford: „Oh! happy England, that gave birth to 
world's greatest poet“ (O, fericită Anglia care a dat 
naștere celui mai mare poet a! lumii) trebuie să ră- 
mână pe tronul de rege al dramaturgilor. 

Dacă însă Shakespeare s'ar sculà din morţi, cu si- 
guranță că și-ar luă statuia din Leicester-square 
(Londra) la spinare (plagiez versul d-lui M. Drago- 
mirescu în care spune „că mort să fii şi-ţi iei mor- 
mântul la spinare“ Conv. Literare) și un bilet de 
clasa III şi s'ar mută la Berlin. Cel puţin, în Anglia, 
ar înţelege el că nu e cel mai mare poet decât la 
zile mari. Teatrele din Londra nu sunt nici măcar 
ca vechiul lui „Globe“, cu toată maşineria şi scenele 
rotative, cu toată lumina electrică, tablourile și co- 
stumele. Spiritul burlescului domneşte în ele şi tot 
farsele stupide atrag mulţimea, fără deosebire de clasă 
şi de cultură. Nu există un teatru pe care să fie scris 
numele lui Shakespeare, iar Englezii cari îi studiază 
operile se duc la Berlin pentru a le vedeă inter- 
pretate.' 

Carlyle n'a ştiut el de multe lucruri lumeşti, dar 
unde a dovedit cea mai mare necunoaştere a oame- 
nilor a fost când a spus, că dacă Englezii ar fi in- 
trebaţi: „ce voiţi să daţi, Indiile sau pe Shakespeare? 
Ei ar răspunde: Dăm Indiile“. Ce eroare! Dacă ne- 
norocul ar fi adus pe Carlyle in fruntea trebilor sta- 
tului şi dacă ar fi fost pus în această alternativă, 
apoi el, cel dintâi, şi-ar fi nesocotit bombastica afir- 
maţie. Poţi să trăeşti în Londra ani de zile și mai să 
ai prilejul să vezi câteva piese de-ale lui Shakespeare 
la vrun teatru mai de seamă. lacă, anul acesta abiă 
s'a jucat una singură, „Visul unei nopţi de vară“, la 
un teatru de mâna a treia. Englezii, dela lordul bălţat 
şi până la locuitorul parcurilor e capabil să stea cea- 
suri întregi ca să vadă pe „Vasilache“ jucat în inima 
Londrei, să râdă ca un ieşit din minţi când „Vasilache“ 
îşi bate nevasta şi apoi amândouă păpuşile se duc la 
judecată. Şi tot astfel înțelege el şi teatrul. Trebuie, 
înainte de toate, să-l facă să râdă, să râdă cu lacrimi. 
Și nu râde el de vorbele de spirit, ci de situaţiile 
cele mai caraghioase, căci numai acestea îl pot face 
să râdă. 

De bună seamă, că de s'ar jucă la toate teatrele 
din Londra numai piesele lui Shakespeare, Englezii 
tot nu S'ar duce să le vadă, să-și mai bată capul 
după ce toată ziua au fost năuciţi de socotelile afa- 
cerilor. (S'au făcut încercări, dar au fost urmate de 
faliment). N'o să-şi schimbe ei firea de dragul lui 
Shakespeare care a scris piese ce nu intră in gustul 
lor. Când vor avea vreme şi vor fi dispuşi, se exe- 
cută să aziste şi la reprezentații Shakespeariene; să 
nu le impui însă să nu doarmă. Mai degrabă admit 
că Shakespeare e ce! mai mare poet al lumii, fiindcă 
e Englez, admit un prânz fără „puding“, o petrecere 
fără whisky, dar să nu le ceri să nu doarmă întrun 
teatru unde n'au de ce râde. 

Altul e cultul în Germania pentru operile lui Sha- 
kespeare. Și nu ştiu de ce nu se ridică cineva să 
propună Reichstagului că „deoarece Englezul Sha- 
kespeare trăeşte de un timp foarte îndelungat pe 
scenele germane, e o datorie să se voteze admiterea 
lui ca cetăţean german“. În nici o ţară din lume nu 
există un cult mai deosebit pentru Shakespeare, ca 
în Germania. 

Dar, scriind aceste rânduri, mi se pare că am căzut 
în acelaş păcat, ca şi cronicarul parisian a! „Vieţii 
Româneşti“, care dădeă sfaturi Comediei Franceze, 
ba îi sugeră chiar angajări de artişti... fiindcă, de, 
opinia publică din România aveă să se preocupe de 
astfel de lucruri. Am scris totuş aceste însemnări, ca 
să se vadă — spre desolarea celor ce au specialitatea 
de revoltați împotriva întregului fel de vieaţă româ- 
nească, celor cari leşină în faţa civilizaţiei apusene — 
că sunt imprejurări când nu suntem noi, Românii, cel 
mai neinţelegător și mai nerecunoscător neam, faţă 
de oamenii mari ai noştri. 


m) 


Scrisori din Franța. 


D. N. Ciotori. 


Maurice Donnay despre Musset. 


Pe poeți, întocmai ca orice în lume, nu-i gustăm 
întotdeauna la fel. Admiraţia şi mai ales dragostea 
noastră faţă de ei, atârnă de vârstă, de temperament, 
de dispoziţie sufletească, de capriciile temperaturei. 
Dintre artiştii mari, unii ne cuceresc statornic, alţii 
prin sacade; unora le acordăm o preferinţă durabilă, 
ceilalţi ne seduc numai din vreme în vreme. Gusturile 
noastre evoluiază. 

Sunt epoci în vieaţa unui om când sufletul lui tânăr 
şi nou are nevoie de lirism. Atunci el caută printre 
pocţi pe aceia cari îi vorbesc cu patimă de iubire. 
Mai târziu când îl va preocupă orânduiala societăţii, 
se va adresă poeţilor sociali. Cu timpul sufletul şi 
mintea lui se vor rafină, şi atunci va aveă nevoie de 
acei artişti subtili şi delicaţi a căror notă caracte- 
ristică este evocaţiunea. Şi când ne dedăm specula- 
ţiilor pur abstracte, ne înturnăm cătră poeţii-filozofi. 

În orişice timp însă şi oricare ar fi starea noastră 
sufletească, poeţii vor fi aceia cari ne vor conduce în 
vieața noastră intimă. Vorbesc fireşte numai de acele 
spirite cultivate cărora gândirea le este necesară şi 
pentru cari arta este expresia cea mai curată a exi- 
stenței. Anatole France scrie, nu-mi mai aduc aminte 
unde, că un vers frumos a făcut mai mult bine ome- 
nirei decât toate invențiile tehnice. Marele scriitor s'a 
gândit desigur la aplicarea acestor invenţii în domeniul 
răsboiului. Descoperirile științifice l-au condus întot- 
deauna pe om la distrugere; arta întotdeauna l-a îm- 
blânzit, l-a inobilat, chiar dacă ea nu l-a învăţat nici 
cum să trăiască nici cum să moară în lumea noastră 
sublunară! 

În evoluţiile noastre morale recurgem fără incetare 
la poeţi, la artişti. Când îi îndrăgim mai tare pe unii, 
ne instrăinăm de aceia pe cari i-am preferat înainte 
vreme. Oricare dintre noi a incercat în vieaţa lui aceste 
apropieri şi înstrăinări. Cei mai mulţi dintre noi au 
început cu unii şi au sfârşit cu alţii. Poeţii pe cari 
i-am adorat în adolescenţă, ne-au lăsat reci la tinereţe, 
după cum de poeţii vârstei noastre tinere ne înde- 
părtăm la maturitate. Sunt însă epoci, ceasuri, clipe 

când preferințele noastre trecute se redeşteaptă brusc 
în sufletul nostru, şi ard și ne încălzesc cu aceeaş 
intensitate ca odinioară. 

Faptul acesta l-am încercat, şi de sigur că nu am 
fost singurul, cu prilejul conferințelor lui Maurice 
Donnay asupra lui Alfred de Musset. Întotdeauna l-am 
admirat pe poetul Nopţilor; dar, Doamne! cât îl 
adoram între șaptesprezece şi douăzeci de ani! Ver- 
surile lui îmi cântau veșnic în inimă şi pe buze; ele 
erau pentru mine adevărul absolut în materia poetică. 
De atunci nu am încetat să-l admir, dar preferinţele 
mele au trecut la alţii: la Baudelaire, la Verlaine... 

Conferinţele lui Maurice Donnay au redeşteptat în 
mine, vechia mea adoraţie. Ele mau făcut să mă aplec 
din nou asupra versurilor lui Musett şi să le găsesc, 
după cum sunt în realitate, nemuritoare. Din nou au 
pătruns în mine strigătele, suspinele, hohotele de plâns 
precum şi duhul vioiu şi delicios al marelui poet. 
Musset este întradevăr, după cum s'a zis, poetul ti- 
nerimei. Am găsit însă că geniul său are puterea să 
redeştepie tinereţea în sufletele cele mai sceptice, în 
inimile cele mai blazate. 

Academicianul francez, care acum puţini ani ne 
vorbise despre Molière cu o pătrundere admirabilă, 
nu a adus de fapt nici o contribuţie nouă la nume- 
roasele biografii şi studii asupra lui Alfred de Musset. 
Dar e! ne-a vorbit de dânsul cu atâta emoţiune! El 
ne-a arătat cu atâta duioşie, simplicitate şi adevăr 
vieaţa scurtă dar teribil de sbuciumată a marelui poet. 


Şi cine vorbeşte despre Musset trebuie neapărat să 


vorbească şi despre George Sand, nemuritoarea lui 
amantă, Maurice Donnay ne-a schiţat şi el romanul 
„amanţilor din Veneţia“. Pasagiul acesta din confe- 
rinţele lui Donnay mi-a părut cel mai strălucit. Voiţi 
să cunoaşteţi un fragment dintr'ânsul! 

„Pe Gheorghe Sand, Musset a întâlnit-o pentru întâia- 
oară în lunie, 1833, ta unul din acele dineuri pe cari 
Francois Buloz, directorul lui Revue des Deux 
Mondes“ le oferea în fiecare lună colaboratorilor săi. 

La dineul acesta se aflau Sainte-Beuve, Gustave 
Planche şi alţii. Alfred de Musset şi George Sand fură 
aşezaţi la masă unul lângă celalalt. EI, blond, ele- 
gant, dandy, încântător, cu părul lung şi mătăsos, cu 
favoriţii născânzi, cum ni-l înfăţişează medalionul lui 
David d'Angers; ca, drăguță, cu o frunte limpede şi 
curată, cu părul negru şi buclat, cu nişte ochi magnifici, 
nişte ochi cari nu se pot uită, nişte ochi cari sunt 
oglinzile sumbre ale unui suflet pasionat; un trup 
svelt, un acr hotărit, o pieliţă brună, fină și transpa- 
rentă sub care pare a curge un foc ascuns, şi, în 
partea inferioară a fipurei, un uşor prognatism, semnul 
unei sensualităţi mai mult cantitativă decât calita- 
tivă ...“ 

Astfel s'au întâlnit Musset şi George Sand. Ei se 
apreciază şi se plac. Apoi se iubesc. Pe ia sfârşitul 
lui August 1833 ei sunt amanți. 

Ca amanți, iată cum îi descrie Maurice Donnay: 

„Ei sunt complementari, ceeace este escelent în 
amor, dar ei sunt complementari numai fiziceşte, ea 
aşa de brună, el aşa de blond; dar moralicește, fi- 

ziologiceşte ei sunt atât de îndepărtați unul de altul! 
El are o sensibilitate şi nişte nervi de femeie, ea este 
virilă. El e dandy (cu rezervele pe cari le-am făcut), 
ea e buzengotă. El e aristocrat, ea este saint-simo- 
niană. El e copilăros, ea e mamă şi maternă, mai în 
vârstă decât el; are douăzeci şi opt de ani și se crede 
bătrână! Ea e muncitoare, neobosită, și, după cum un 
fumător aprinde o ţigară nouă dela aceea pe care a 
fumat-o, ea pare a aprinde un roman nou cu acela 
pe care tocmai îl isprăveşte; el, nu lucrează decât 
prin sacade. Ea este curioasă de sensaţiuni pentru 
plăcerea, pentru sănătatea, pentru lucrul ei; ei, de- 
asemenea caută sensaţiile cari îi vor servi desigur în 
compoziţiile lui, dar are gustul şi dorința suferinţei şi, 
cum e un copil răsfăţat, trebuie să sufere, şi îi face 
să sufere şi pe ceilalţi pentrucă suferă de suferinţa 
altora: el este sensibil. Se scarpină unde-l mânâncă 
şi, dintro simplă sgărietură el face o rană, care în 
curând se înveninează“. 

Contrastele acestea morale între cei doi amanți, vă 
închipuiţi unde-i va duce. De altfel, toată lumea cu- 
noaşte sfârșitul dramatic al relaţiilor dintre cei doi 
amanți. Maurice Donnay ni l-a povestit cu o artă 
superioară. Ar trebui să reproduc în traducere întreaga 
lui conferință dacă aş vrea să vă dau părţile cele mai 
bune. Și ar fi prea lung. 

Aşa dar Musset se desparte de George Sani şi cea 
mai mare vină este a lui. lubirea lui a fost fierbinte, 
încântătoare, dar chinuitoare şi rea. Ei îşi văd fiecare 
de treburile lor. Dar Musset nu-și poate uită iubita. 
Şi de acum, în versurile lui eterne o va blestemă, 
o va adoră şi va plânge rând pe rând de dorul ei. 

„După ruptură, spune Maurice Donnay, el își re- 
văzu mai întâi de toate tovarășii de petrecere, pe 
Alfred Tattet, pe prinţul Belgiojoso; de scris nu mai 
scriă un rând. Dar într'o zi, el a simțit fiorii primă- 
verii, şi sub castanii înfloriţi din Tuileries, el compuse 
versurile: 


Poete, prenis ton luth, et me donne un baiser; 
La fleur de l'èglautier sent ses bourgeons èclore. 
Le printemps nait ce soir... 


El se întoarce acasă, lucrează toată noaptea, apoi 
toată ziua şi noaptea următoare; în biata sa odaie el 
vrea ca decorul să corăspundă iluminărei sale interne; 
cl aprinde douăspreze luminări, şi scrie Noaptea 
de Maiu, două sute de versuri, in câteva ceasuri“. 

Vă aduceţi aminte de splendida poemă? Recetiţi-o, 
cum am făcut şi cu, şi o veţi găsi presărată cu ver- 
suri nemuritoare, cum bunăoară: 


Rien ne nous rend si grands qu'une grands douleur 
S'au: 

Les plus desesperes sont les chant les plus beaux 

Et j'en sais d'immortels qui sont de purs sanglots. 


Dela ruptura lui cu George Sand, poetul Nop- 
ților incepe o altă vieaţă. Ea e bizară, sbuciumată, 
inspirată din timp în timp, după cum regiunile răvășite 
de furtună sunt iluminate până în strătundul lor de 
fulgere orbitoare. Musset rămâne poet şi încă mare 

poet până în 1851. Moartea lui a avut loc în 1857. 
Dela 51 până la 57 versurile ieşite din condeiul său 
care a scris atâtea versuri eterne, vor fi puţine, sear- 
bede şi reci! 

Un păcat nou îi va înjosi vieața până la sfârşit: 
beţia! Cât de triste sunt poveștile oamenilor mari 
degradaţi, distruși de alcohol! Cât de livid e oribilul 
lor cortegiu! Decăderea aceasta a lui Musset, Maurice 
Donnay ni-o spune în câteva pagini surde şi dure- 
roase, de o tristeţă conținută. Anecdotele pe cari 
ni le citează cu acest prilej sunt sfăşietoare. Ele ne 
evoacă un Musset aproape sdrenţăros, cu obrajii subţi, 
cu barba şi părul nepeptănate, cu buzele albe, cu 
ochii cercuiţi, cu privirea rătăcită. Un spectru! În al- 
cohol el caută uitarea. Uitarea cui? A dragostei lui 
pierdute, pierdute din propria sa vină. Vieaţa îi e o 
povară. Numai moartea îl va mântui. El o simte cu 
puţin înainte de a sosi, şi ne vorbeşte de ea în poezia 
care începe cu versurile: 


L'heure du ma mort, depuis dix-huit mois 
De trus les côtes sonne à mes oreilies. 
Depuis dix-huit mois d'ennuis et de veilles 
Partout je la sens, partout je la vois. 


El moare, victima propriilor lui impulsuri; dar nu 
e mai puţin adevărat ca şi din vina unei iubiri pe care 
a distrus-o cu mâni brutale. Ea i-a inspirat cele mai 
frumoase versuri ale lui; dar tot ea i-a ucis mai târziu 
inspirarea. Şi mă gândesc fără să vreau la următoarele 
versuri ale lui Goga, pe cari Musset le-ar fi putut 
pune fără ezitare alăturea de unele din cele mai de- 
zolante versuri ale lui. 


Sunt sărac de-acuma, 

Visele mă iasă, 

Cântecul şi gluma 

Mi s'au dus de-acasă 

Mână albă, mână albă mi le-ai dus de-acasă... 


Adrian Corbul. 


Insemnări. 


Bustul lui lon Rusu-Şirianu. Duminecă în 3 Maiu 
a. c. sa desvălit în Șiria (comit. Arad) bustul lui lon 
Rusu-Șirianu. E o faptă frumoasă, care merită laudă. 
lon Rusu-Șirianu e al doilea gazetar, care după G. 
Barițiu îşi are bustul pe pământul nostru. Rusu-Șirianu 
a fost un sufiet, care merită această amintire în locul 
său de naștere. Dacă l-am fi ştiut apreciă şi ocroti, 
poate ne dispensă incă multă vreme să-i cântăm osa- 
nale in faţa bronzului ce-i înveşniceşte chipul. De-am 
fi tot aşa de darnici în aprecieri faţă de oamenii noștri 
cât sunt în vieaţă, cum suntem după moartea lor, 
desigur că am face o frumoasă economie de senti- 
mente tardive. z 


„Infrăţirea“. Am pomenit in numărul trecut de în- 
cercarea ce s'a făcut aici în Sibiiu de a creà o fede- 


rală a băncilor sătești. Am făgăduit că vom reveni 
asupra acestui „pas pripit“. Fiind, însă, vorba să se 
repare greșelile făcute şi să se deie intreaga organi- 
zaţie economică a ţărănimii, prin cooperative, „Aso- 
ciaţiunii“, nu vrem să mai punem oleiu pe foc. În nu- 
merile viitoare vom discută chestiunea din punct de 
vedere principiar, căutând să orientăm publicul asupra 
problemelor grele şi complicate ce se leagă de cu- 
vântul cooperative. E timpul suprem ca asemenea 
probleme să nu fie supuse unor experimentări ce-ar 
puteă aveă urmările cele mai triste pentru țărănime, 
pe care vrem cu toţii să o ajutăm. 

Procesul din Sătmar. Pentrucă şi-au apărat cre- 
dința din străbuni împotriva episcopiei din Hajdudorog, 
15 Români au fost condamnaţi la peste 3 ani temniță 
ordinară. Vrednicul preot Gheorghe Murăşan are de 
îndurat singur 1 an și jumătate. Acest proces se în- 
rudeşie cu cel din Sighet. Acelaş sistem politic şi 
aceeaş mentalitate au condamnat şi pe unii şi pe alţii. 
După tratativele de împăcare ale Contelui Tisza, acest 
proces a venit ca un pumn izbit în față, care poate 
trezi la realitate pe toţi ceice s'au legănat în visurile 
unei păci... z 

Delegațiunile. Revista noastră nu e chemată să se 
ocupe cu politica. Dacă amintim din când în când şi 
de chestiuni politice o facem, fiindcă ziarul d-lui Goldiş 
parcă trăeşte pe altă lume. Cu foarfeca şi cu „Az Est“ 
e şi greu să ţii în curent publicul despre problemele 
ce ne interesează deaproape şi cari trebuesc lămurite 
dintr'un punct de vedere, pe care nu-l poţi nici traduce 
nici forfecă. 

Divergenţele de păreri dintre delegaţii austrieci și 
unguri în chestiunea românească sunt cât se poate de 
instructive. Ele luminează tainele de după culise ale 
politicei externe a monarhiei. Austriecii cer reforme 
interne în Ungaria, fiindcă puntea de unire dintre Viena 
și Bucureşti e Transilvania, iar Ungurii cer fortificaţii 
la graniţele Ardealului. Cartea roșie — nu a comitetului 
naţional — pe de altă parte ne desvălește falimentul 
influinţei ungurești în cârmuirea externă a monarhiei. 
Care e atitudinea noastră față de aceste probleme de 
cea mai mare importanţă? Să ni-o spună d-! Goldiș, 
lumina comitetului naţional. 

g 

Saluştii d-lui Goldiș au amuţit. De ce nu-i chiamă 
d-l Goldiş la Arad, ca să-i uşureze durerile de cap? 
Pe-aici prin Sibiiu și-aşa nu mai au nici o treabă. Abiă 
i-ar scăpă de batjocurile drăcoaicelor cu ochi frumoşi. 

Concert în Sibiiu. Reuniunea română de muzică 
din Sibiiu va da la 17 Maiu a. c. un concert în sala 
Gesellschafishaus, care promite a fi unui dintre cele 
mai reuşite concerte din Sibiiu. Din prilejul centena- 
rului dela nașterea neiîntrecutului maiestru italian 
Verdi, se va cântă strălucita sa compoziţie Requiem, 
care se execută pentru intâiaoară în Ardeal. i 

Bilete se pot găsi la Librăria archidiecezană. 


TIPARUL LUI W. ERAFFT IN SIBIIU. 

Biblioteca scniitovilor dela noi 


apare sub auspiciile 


„Asociaţiunii pentru literatura română și cultura poporului român“ 
sub îngrijirea d-lui Oct. C. Tăstăuanu. 
i A apărut al Alt e 
treilea volum: e Vremuri 
| schițe şi povestiri x | 
de 

P Gheorghe Stoica. Q 
| Volumul cuprinde 17 schițe şi povestiri cu sobiecte din vieaţa țărănească. | 

Literatura țărănească a lui Gh. Stoica e expresia sufletului său de artist. 


e unul dintre cei ce cunosc mai bine vieața dela fară și o descriu mai cre- 
dincios și mai artistic. 


Preţul unui volum: Cor. 2.—. 


zS 


wevn: SChiţe şi povestiri 


Ion Agârbiceanu. 


Volumul cuprinde 17 schiţe și povestiri ale talentatului scriitor din Ardeal, 
care zugrăveşte în colori sugestive vieața dela țară. Povestirile cuprinse în acest ii 
volum sunt selecționate din întreaga operă a lui Agârbiceanu, aşa că ele dau | 


Poporanismul la el e organic; tot ce descrie a văzut, a simțit .şi a trăit. 
Graiul țărănesc nu e învățat din cărți, ci de-acasă. Între scriitorii din Ardeal 
d 
(s, 
) 


o icoană a talentului viguros cu care e înzestrat scriitorul nostru. 
Prețul unui volum: 2 Cor. (2 lei 50 bani). 


AJS 


Primul volum: Amintiri | 
| 


schiţe şi novele 
de 


Alexandru Ciura 


în care se zugrăvesc crâmpeie din vieața de student, sbuciumări din lupta 

sufletelor desrădăcinate, cari s'au rupt de lângă vatra țărănească şi s'au făcut 

cărturari, apoi scene din traiul patriarchal al băieșilor şi moţilor din Munții- 

Apuseni şi amintiri din plăpânda iui copilărie. E cel mai bun volum a talen- 

tatului scriitor Al. Ciura. Volumul e precedat de o recensiune critică scrisă 
de d-l Oct. C. Tăslăuanu şi de portretul lui Ciura. 


Preţul unui volum: Cor. 1.60. 
Se găsesc de vânzare la toate librăriile. 


SI Din casa nici unui cărturar român dela noi să nu lipsească 
această Bibliotecă. “3 


Când veniţi la Sibiiu, cercetaţi 
primul depozit românesc 
ae a de an 


pane, pranine s armoniurl 
asortat cu instrumente din cele 
mai bune fabrici, în nuc mat sau 
poleit, negru, mahagon, palisandru 
veritabil, construcție modernă, cu 
preţ mai ieftin ca ori unde. 
= Transportul şi pachetarea gratuite. = 


Școalele, reuniunile de cântări și alte 
instituții culturale primesc favor special, 


Armoniuri de școală pune; sotie 


| 10 ani garanja. == Plătire în rate. 


Gheorghe A. Mathey 


Atelier pentru pictură şi arte 
industriale 


BERLIN, SW. Il. 


Muzeul regal de arte indu- 
striale ; Prinz Albrechtstr. 8, 


primește toate comandele 
pentru pictură, reclamă 
artistică, coperte, ex 
libris și orice lu- 
crare din dome- 
niul artelor in- 
dustriale și 
grafice. 


TIMOTEI POPOVICI 


profesor de muzică. 
Sibiiu (Nagyszeben), Sir. Cisnădiei Nr.7, 


Capital social Coroane 1,200.000. 


=E iro-Conto la „ALBINA“, === Postsparkassa ung. 29.349. 


„Banca generală de asigurare“ 


societate pe acţii în Sibiiu — Nagyszeben 


este prima bancă de asigurare românească, înfiinţată de institutele financiare (băncile) române 
= din Transilvania și Ungaria. === 


Prezidentul direcțiunei: Parteniu Cosma, 
directorul executiv al »Albineie și prezidentul >Solidarităţiic. 


„Banca generală de asigurare" contra focului gi asiguriti aia ui 


cele mai favorabile combinațiuni. 

Asigurările se pot face prin oricare bancă românească, precum și la agenţii şi bărbații 
de încredere ai societăţii — Prospecte, tarife şi informaţiani se dau gratis şi imediat, 


Persoanele cunoscute ca aovizitori buni şi cu legături 
î=: pot fi primite oricând în serviciul societății. :-: 


„Banes generală de asigurare“ dă informațiuni gratuite în orice afaceri de asigurare fără 
=:- deosebire că aceste afaceri sunt făcute la ca sau la altă societate de asigurare.  =:- 


Sei interesați să se stress Centrala Bancii generale de asigurare Sihiiu — Nagyazeben. 


ori la agenturile ei principale din Brașov (fil. „Albina“) şi Arad (Józseffőherczeg-ut 1/a), 


www.dacoromanica.ro 


